Juchanakasat chuyma pisayasiña: “Jucha luratanakajjat qʼomachtʼita” (Salmo 51:2)\nJehová Diosajj kuttʼaniñamwa muni\n¿Kuna arutsa liytʼäta? Abua Afrikáans Albanés Alemania markan amparamp parlirinakataki Alemán Amárico Armenio Australia markan amparamp parlirinakataki Aymara Azerí Azerí (alfabeto cirílico) Bassa (Camerún) Baulé Becol Bengalí Birmano Bislama Boulou Búlgaro Camboyano Catalán Cebuano Checo Chichewa Chile markan amparamp parlirinakataki Chino Tradicional Chino mandarín (simplificado) Chitonga Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Criollo de las Seychelles Criollo haitiano Criollo mauriciano Croata Cuba markan amparamp parlirinakataki Damara Dangme Danés Duala Edo Efik Endebele Endonga Endáu Enzema Eslovaco Eslovaquia markan amparamp parlirinakataki Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Georgiano Gokana Griego Groenlandés Guaraní Gujarati Gun Hausa Hebreo Herero Hiligaynon Hindi Hiri motu Holandés Húngaro Ibo Ilocano Indonesia markan amparamp parlirinakataki Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kachin Kannada Kaonde Kayin sgaw Kazajo Khana Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisi Kisonge Krío Kwangalí Kwanyama Lamba Lenie Letón Lifu Lingala Lituano Lomue Luganda Lunda Luo Luvale Macedonio Macua Malayo Malayálam Malgache Maltés Mambue-Lungu Maratí Marshalés Maya Mixe del norte Mizo Mongol Moré México markan amparamp parlirinakataki Navajo Ndebele (Zimbabue) Ngäbere (o guaymí) Niueano Noruego Nyaneka Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Pangasinán Panjabí Papiamento (Curazao) Persa Perú markan amparamp parlirinakataki Pidgin camerunés Pidgin de las islas Salomón Polaco Polonia markan amparamp parlirinakataki Portugués de Brasil Portugués europeo Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano República Checa markan amparamp parlirinakataki Rumano Rusia markan amparamp parlirinakataki Ruso Samoano Sango Sena Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sidama Silozi Sranangtongo Suajili Suati Sudáfrica markan amparamp parlirinakataki Sueco Swajili (Congo) Tagalo Tahitiano Tai Tamil Telugu Tigriña Tivo Tongano Totonaco Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Umbundú Urdu Uruund Uzbeko Vascuence Vendal Venezuela markan amparamp parlirinakataki Vietnamita Wallisiano Waray-Waray Wolaita Xhosa Xitshwa Yao Yoruba Zandé Zapoteco (Istmo) Zimbabue markan amparamp parlirinakataki Zulú chin haka chin haka Chin haka gallego valenciano Árabe Ñanya\nJuchanakasat chuyma pisayasiña: “Jucha luratanakajjat qʼomachtʼita”\n“Jila pagoni trabajo jikjjatayäta, ukatwa familjamajj qollqenëjjapjjayäta. Ukampis kuntï Jehová Diosajj uñiski ukwa lurjjayäta. Politikaruw mitisjjayäta ukat fiestanakaru ukat iglesiar misa istʼir kunaw sarjjayäta. 40 maranakaw Jehová Diosat jitheqtawayta. Diosajj janipuniw perdonkitaniti sasaw marat maratjam amuyjjayäta. ¿Kunatsa? Kunatï cheqäki uk yatkasaw jan walinak luraskakiyäta ukatwa nä pachpas jan perdonaskayätti.” (Martha)\nJUCHANAKASAT chuyma ustʼatäñajj mä jathi qʼepir uñtataw qʼal aynachtʼayistaspa. David reyejj juchanakapatwa chuym wal pisayasïna, ukatwa akham säna: “Juchanakajajj sintipuniw jatjjattitu” sasa (Salmo 38:4). Jehová Diosajj janipuniw perdonkitaniti sasaw yaqhep jilat kullakanakajj aynachtʼapjje (2 Corintios 2:7). ¿Juchanakam laykojj Diosat wali jayankkasmas ukhamti amuyasta? ¿Diosajj janipuniw juchanakajat perdonkitaniti sasat amuyta? Jan llakisimti, Diosaw yanaptʼaskätam.\n“Jutapjjam uka jan wali luratanakamat parlapjjañäni”\nJehová Diosajj taqe chuyma juchanakapat arrepintisipki ukanakar yanaptʼañatakejj jankʼakiwa. Jesusajj herencia tukuntir waynatwa parläna. Uka waynajj utat sarjjasaw jan walinakan sarnaqäna ukat tiempompejj utar kuttʼaniñwa amtjjäna. Kuttʼanjjäna ukhajj ¿kunas pasäna? ‘Awkipajj jayankkipanwa juparojj uñjäna, ukatwa jupat khuyaptʼayasisin jikjjatirejj tʼiju, juparusti qhomantasa jampʼattʼasarakiw katoqäna’ (Lucas 15:11-20). Diosajj uka munasiri khuyaptʼayasiri awkjamarakiwa. ¿Jupar jakʼachasiñ munkasas wali jayankkasmas ukhamti amuyasta? Diosajj katoqañatakiw wal suyasktamjja.\n“Wali jucharar jaqëtwa, ukat juchanakajajj sinti jan walinakarakiwa, Diosajj janiw perdonkitaspati” sasat ¿amuyta? Ukhamächi ukhajja, kuntï Isaías 1:18 qellqatan siski uk amuytʼañäni: “Jutapjjam, uka jan wali luratanakamat parlapjjañäni. Juchanakamajj wila colorar uñtatäkchinisa, nayajj khunjam janqʼow tukuyajja”. Juchanakasajj jan perdonkay wila colorar uñtatäkchisa, Diosajj perdonistaspawa.\nJehová Diosajj janiw jan wali luratanakamat chuyma ustʼat qheparañam munkiti. Diosampi perdonayasiñasa ukat qʼoma chuymanïñasa, sumaki jikjjatasiñatakiw yanaptʼistu. ¿Kunsa jumajj ukatak lurasma? David reyitwa yateqasisma. Jupajj akham sänwa: ‘Juchanakajat jumar arsusiñatakiw amtta’ sasa (Salmo 32:5). Diosajj akham saraktamwa: ‘Jutam, uka jan wali luratanakamat parlañäni’ sasa. Uka arunakar istʼañataki ukat oración toqe Jupar jakʼachasiñatakiw chʼamachasiñama. Juchanakamatsa ukat kunjamsa jikjjatasta uksa yatiyarakim. Davitajj taqe chuymaw akham mayisïna: “Jucha luratanakajat qʼomachtʼita” ukat “llampʼuptat chuymarojj janiw jumajj jiskʼach[kätati]” sasa (Salmo 51:2, 17).\nUkjjarojja, Diosan khitanit Natán profetampiw Davitajj yanaptʼayasïna (2 Samuel 12:13). Jichhürunakanjja, ukhamarakiw Diosajj irpir chuymaninak tamanakan uttʼayi. Uka jilatanakajja, juchanakapat arrepentisirinakaruw Diosampi sumankthapipjjañapatak yanaptʼapjje, ukatak wakichtʼatäpjjarakiwa. Irpir chuymaninakampi parlkäta ukhajja, Biblian ewjjanakaparjamaw Diosar mayamp serviñamatakejj yanaptʼätam. Chuymaman sum jikjjatasiñamatakisa ukat jan wali amuyunak apanukuñamatakisa, jumamp chikaw Diosarojj mä oracionan mayirapipjjätam (Santiago 5:14-16).\nChuymas chuyma jikjjatasisma ukwa Jehová Diosajj muni\n“Juchapat qʼomachayasir jaqejj kusisiñaniwa”\nJuchanakasat Diosar arsusiñasa ukat irpir chuymaninakampi parlir sarañas chʼamakïspawa. Davitatakejj juchanakap arsusiñas chʼamarakïnwa. Qalltan Davitajj janiw khitirus juchanakap arsuskänti sasaw Bibliajj qhanañchki (Salmo 32:3). Uka qhepatjja, juchanakat arsusiñasa ukat jan wali luratanak askichañas wali askïtapwa jupajj amuyjjarakïna.\n¿Kunjamsa ukajj Davitar yanaptʼäna? Wasitamp kusisit jakasiñatakiw yanaptʼäna. Ukatwa jupajj akham qellqäna: “Khititejj taqpach juchapat qʼomachat jikjjataski uka jaqejj kusisiñaniwa” sasa (Salmo 32:1). Ukat akham sasaw Diosar mayisirakïna: “Tatay, lakajay jistʼarita, lakajampisti jachʼañchasaw qʼochüma” sasa (Salmo 51:15). Davitajj juchanakapat arsusisajj chuymas chuymaw jikjjatasjjäna, Diosarus wal yusparäna ukat taqe jaqenak nayraqatanwa jachʼañchäna.\nJumajj qʼoma conciencian sum sarnaqasisma ukwa Diosajj muni. Kunapachatï jumajj Diosata ukat Jupan amtanakapat yatiyir sarkäta ukhajja, kusisitaki, qʼoma concienciampi ukat taqe chuyma yatiyir sarañamwa muni (Salmo 65:1-4). Ukat Diosajj akham sarakistuwa: ‘Jan wali lurañanakjja apanukupjjam, ukatsti arrepentisipjjam juchanakamajj perdonatäñapataki. Ukhamatwa jumanakar kusiskañ urunak churapjjäma’ sasa (Hechos 3:19).\nQalltan parlaniwayktan uka Martha kullakajj akham siwa: “Yoqajajj Yatiyañataki ukat ¡Despertad! revistanak apayasinkakitänwa. Jukʼat jukʼatwa Jehová Diosampi sum apasiñ qalltawayta. Nayatakejja, taqe juchanakajat oracionan Diosar perdón mayisiñaw wali chʼamänjja. Ukhampachas lurawaytwa. ¡Jehová Diosan markaparojj 40 maranakatwa kuttʼanta! Walja maranakas Diosat jitheqtatäkstanjja, markap taypinkañasa ukat Jupajj kunja munasirisa uk mayampi amuyañasatakejj wal suyaskistu. Ukwa naya pachpajj uñjawayta” sasa.\nKunjamtï yatktanjja, Diosajj janiw kuns armkiti, ukhamajj ¿kunjamsa perdonistaspa ukat juchanakasat armasispa?\n1 YATICHÄWI ‘Chhaqat ovejanakjja thaqtasjjäwa’\n2 YATICHÄWI Llakinaka: ‘Jan waltʼäwinakajj taqe toqetwa muyuntistu’\n3 YATICHÄWI Chuyma ustʼatäña: Maynin ‘jan wali luratapat’ quejasiña\n4 YATICHÄWI Juchanakasat chuyma pisayasiña: “Jucha luratanakajjat qʼomachtʼita”\n5 YATICHÄWI Jumat llakiski uka awatirir kuttʼanjjam\nText Aka archivonakanwa qellqatanak apaqasma Jehová Diosajj kuttʼaniñamwa muni\nAudio Aka archivonakanwa grabacionanak apaqasma Jehová Diosajj kuttʼaniñamwa muni\nHerencia tukuntir waynaw kuttʼanjje


Bibliat apst’ata sarnaqäwinaka: Jist’antat uta manqhana - Aka chiqax Jehová Diosan Qhanañchirinakapankiwa\nPEDROMPI Juanampix Jesusan sepulturapat mistunxapxäna ukhaxa, Mariax sapakiw qhiparäna. Ukatwa jachäna. ¡Ukat sepulturar uñantasinwa pä angelanak uñjäna! Jupanakasti akham sasaw jiskt’apxäna: ‘¿Kunats jachaskta?’ sasa.\n‘Jesusan amayap apasxapxatayna, janiw yatkti kawkir apapxatapsa’ sasaw Mariax säna. Ukat qhip uñtasax mä jaq uñjäna. Uka jaqix akham sasaw jiskt’äna: ‘¿Khitirus thaqta?’ sasa.\nHuerto uñjirïpachacha, jupach Jesusan amayap apaspacha sasaw chuymapan Mariax säna. Ukatwa akham säna: ‘Jumatï apsta ukax yatiyita kawkirus apta’ sasa. Ukampis uka jaqix Jesusänwa. Jesusax yaqha cuerponïnwa ukatwa Mariax jan uñt’känti. Ukampis kunapachatï Jesusax sutipat Mariar jawskäna ukhaw Jesusätapxa amuyäna. Ukat arkir masinakapar yatiyiriw jupax t’ijüna: ‘¡Jesusaruw uñjta!’ sasa.\nUkat uka uruw pä arkirinakapax Emaús sat markar sarasipkäna, ukat mä jaqiw jupanakampi chikt’äna. Jesusan jiwatapat wali llakitäsipkänwa. Ukampis sarasipkäna ukhaw uka jaqix Bibliat sum qhanañchäna ukat chuymsa qhanartayänwa. Ukat manq’añatak samart’apxäna ukhaw uka pä arkirinakapax uka jaqin Jesusätapxa amuyapxäna. Jesusax chhaqtxänwa, jupanakasti Jerusalenaruw kutt’anipxäna apostolanakar yatiyiri.\nUkäñkamasti, Pedrorurakiw Jesusax uñstäna. Mayni apostolanakax uka tuqit ist’asax wal kusisipxäna. Ukat uka pä arkirinakapax Jerusalenaruw purintanipxarakïna ukat apostolanakampiwa parlapxäna. Jesusaruw thakin uñjapxta sasa. Uk yatiyasipkäna ukhaxa, ¿kunas pasän uk yattati?\nAkan uñxatma. Punkunakas jist’antataskchïnsa Jesusax uka utanwa uñstäna. ¡Wali kusiskañapunïnwa arkirinakapatakixa! ¡Wali k’uchiskañ urupunïpachänwa! ¿Qhawqha kutis Jesusax uñstäna uk jakt’asmati? ¿Phisqa kutiti?\nJesusar uñjapkän ukhax Tomás sat apostolax janiw ukankkänti. Ukatwa, Jesusan arkirinakapax Tomasir akham sapxäna: ‘¡Jesusaruw uñjapxta!’ sasa. Ukampis Tomasix uñjä ukhaw chiqaw säxa sänwa. Kimsaqallq uruw saraqxäna, ukhaw wasitampi Jesusan arkirinakapax jist’antat uta manqhankasipkäna, Tomasix ukankaskarakïnwa. Akatjamatwa, ukan Jesusax uñstarakïna. Tomasix ukhaw chiqaw sisxänxa.\n¿Kunatsa huerto uñjirïpachaw sasax Mariax sänxa, ukat kunjamatsa Jesusätap amuyänxa?\n¿Emaús markar saraskir Jesusan pä arkirinakaparux kunas pasäna?\n¿Kunapachatï pä arkirinakapax ‘Jesusaruw uñjapxta’ sas apostolanakar yatiyasipkäna ukhax kunas pasäna?\n¿Qhawqha kutis Jesusax arkirinakapar uñstäna?\n¿Tomasix ‘Jesusaruw uñjapxta’ siri ist’asax kamsänsa, ukat kimsaqallq uru saraqxäna ukhax kunas pasarakïna?\nLiyt’añamawa Juan 20:11-29.\nJuan 20:23 jisk’a t’aqan qillqatäki uka arunakampixa, ¿jaqix jaqi masipan juchap pampachaspaw sañti Jesusax munäna? Qhanañcht’ma (Sal. 49:2, 7; Isa. 55:7; 1 Tim. 2:5, 6; 1 Juan 2:1, 2).\nLiyt’añamawa Lucas 24:13-43.\n¿Biblian yatichäwinakapa sum yatiqañatakixa kunjamsa chuymanakas wakichsnaxa? (Luc. 24:32, 33; Esd. 7:10; Mat. 5:3; Hech. 16:14; Heb. 5:11-14.)\nPentecostés nayrajj waljaniw jupar uñjapjjäna\nJiwatat jaktayatäsajja, alajjpachar makatañkamajj walja kutiw Jesusajj kunsa discipulonakapajj katoqapjjani, kunjamsa ukamp yanaptʼasipjjani ukanak qhanañchäna.


Fariseonacasti Jesusan saduceonacaru amuct'ayatapa yatisinjja tantacht'asipjjänwa. Jupanacat maynïrejj ley yatichirïnwa, jupasti yant'añataquiw Jesusarojj jisct'äna: —Yatichiri, ¿cawquïr camachis taket sipansa wali jach'ajja? —sasa. Jesusasti juparojj sänwa: —‘Tatit Diosamaruw munäta take chuymamampi, take almamampi, take amuyumampiraqui.’ Acawa taket sipansa jach'a camachejja. Payïri camachisti ucar uñtataraquiwa: ‘Jake masimarusti juma quipcarjam munaraquim.’ Aca pä camachi arunacjjar utt'ayatawa Moisesan yatichäwipasa, uqhamaraqui profetanacan yatichäwinacapasa.\n Ucapachajj mä waynaraquiw Jesusan ucaru jutäna, ucatsti jisct'araquïnwa: —Suma Yatichiri, ¿cuna asquinac lurañajjas waquisi nayan wiñay jacañanïñataquejja? —sasa. Jesusasti sänwa: —¿Cunatsa ‘asquinacjjat’ jisct'ista? Mayaquiw asquejja utji, ucasti Diosawa. Ucampis wiñay jacañarutejj mantañ munstajja, camachinac phokham. Waynasti saraquïnwa: —¿Cawquïrinacsa? —sasa. Jesusasti ucjjarojj sänwa: —‘Jan jiwayamti, jan wachoka jucha luramti, jan lunthatamti, janirac qhitirus c'arintamti, awquimaru taycamaru jach'añcham, uqhamarac jake masimarusti juma quipcarjam munaraquim’ —sasa.\n Amuyasipjjaraquim, jakenacajj jilïr autoridadanacaruw catuyapjjätam, ucatsti sinagoganacanracwa jawk'jayapjjätam. Marca apnakerinacan uqhamarac reyinacan nayrakataparus apapjjaraquïtamwa nayan sutejj laycu, uqhamatwa nayatjja jupanacar parlapjjätajja uqhamarac jan judiöpquis uca jakenac nayrakatansa. Ucampis cunapachatejj uca jilïrinacar catuntayapcätam ucqhajja, jan llaquisipjjamti cunanactejj sapcäta ucanacatjja; cunapachatejj parlañäcani ucqhajja Diosaw jumanacarojj arsuyapjjätam. Janiw jumanacati ucanjj parlapcätajja, jan ucasti Diosan Ajayupawa jumanac lantejj parlani. “Jakenacasti jilanacaparuw jiwayañataqui catuntayaraquini, awquinacasti wawanacaparuraquiw catuntayaraquini; wawanacasti uca quipcaraquiw awquinacaparojj jiwayañataqui catuntayaraquini. Take jakenacaraquiw jumanacarojj uñisipjjätam nayar arcapjjatam laycu, ucampis qhititejj tucuycama sayt'cani ucawa khespiyatäni.\n Janipun qhitirus manüpjjamti, jan ucasti jumanac pura munasiñanac manüpjjam. Jake masipar munirejja cuntejj leyejj sisqui ucwa phokhe. Camachi arunacajj siwa: “Jan wachoka juchjja luramti, jan jiwayamti, jan lunthatamti, [jan jake masimaru c'arintamti,] jan jakenquïri munapayamti” sasa. Take aca camachinacajja yakhanacamp cunajja, aca arunacwa phokhasi: “Jake masimarojj juma quipcarjam munasim” sasa. Maynitejj munasiñanïchejja, janiw cuna jan wals masiparojj lurcaspati, uqhamasti munasiñanwa leyejj sum phokhasi. Take acanacjja amuyasipjjam, cuna urunacantejj jacctan uca, iquit sartasiñajja horasäjjewa. Jiwasan khespiyasiñasasti sinti jac'anquiwa cunapachatejj suma arunacar iyawscäyätan ucqhat sipansa. Sinti arumäjjewa, urusti niyaw jac'achasisinqui, ucatpï apanucuñasajja cunatejj ch'amacan lurasquis ucjja, ucatsti cunjämtejj mä soldadojj armantasqui uqhamaraquiw armantasiñasa khanan sarnakañataqui. Sarnakäwinacasajj khananquirinacanjamäñapawa, jan machañanacanjj jacañäniti, janiraqui jach'a mank'äwinacansa, ni wachoka jucha lurañanacansa, ni cuna casta quejanacansa, ni envidiasiñanacansa. Jan ucasti Jesucristomp isthapt'asipjjam, janiraqui lup'ipjjamti janchin munañapa lurañjja.\n Ucjjarusti ley yatichiri mä jakew Jesusar jac'achasiraquïna. Jupasti isch'uquitaynawa Jesusan saduceonacampi parlatapjja. Take uca jisct'anacar sum arusjjatatap yatisinsti, juparojj jisct'araquïnwa: —Camachinacatjja ¿cawquïris jach'a camachejja? —sasa. Jesusasti juparojj sänwa: —Take camachinacat jach'äqui ucajj aqhamawa: ‘Ist'am Israel, jiwasan Dios Tatitusajj jupa sapaquiw Diosajja. Dios Tatitumaruw munäta take chuymamampi, take almamampi, take amuyumampi, take ch'amamampiraqui’. Ucaw jach'a camachejja. Ucjjarüqui uca camachisti ucar uñtataraquiwa, ucasti aqhamawa: ‘Jake masimaruw munäta, jumar munasctas uqhama’. Ucanacat sipanjja janiw cawquïr camachis juc'amp jach'äquiti —sasa. Kellkatanac yatichiristi Jesusarojj sänwa: —Walic sasctajj, yatichiri, arsutamajj chekawa. Mä sapa Diosaquiw utji, janiraquiw yakhajj utjquiti. Jupar take chuymamp munañasti, uqhamarac take amuyumpi, take almampi, take ch'amampi, ucatsti jake masisar jiwas quipcarjam munañajja, juc'amp asquiwa take sacrificionacatjja, cunatejj altaran loktatäqui take ucanacat sipansa. Jesusasti uca jaken sum arsutap ist'asinjja sänwa: —Diosan reinopatjja janiw jayancctati —sasa. Ucatsti jakenacajj janiw qhitis juc'amp jisct'añ muncjjänti.\nTatitu Diosasti uca tablanacarojja Tunca Camachinaca kellkaraquïna, cunjämatï nayrïri cutejj lurcäna uqhama, cunapachatï jumanacaru kollu patan parlapcäyätam nina taypita jumanacajj tantachatäsipcäyäta ucqha. Tatitu Diosasti nayaruwa churitu,\n ‘Janiw yakha diosanaca utjcätamti nayat sipanjja. ‘Janiw yakha diosanac lurasïtati ni cunar uñtatsa, alajjpachanquirir uñtatsa, ni aca orakenquirir uñtatsa, ni kota mankhanquirir uñtatsa. Janiw ucanacar quillt'asïtati ni yupaycharaquïtasa; nayätwa Diosamajja wali ch'amani, janiraquiw muncti yakhampïpjjañamsa. Awquinacan juchanacapatsti wawanacan wawanacaparuw azot'iraquëjja, qhitinacatejj uñisipquitu ucanacaru. Ucatsti waranka warankanacaruw munasiñampi uñjaracta, qhitinacatejj nayaru munapquitu, camachi arunacajjsa phokhapcaraqui ucanacarojja. ‘Janiwa Tatitu Diosaman sutipjja ina ch'usat aytasïtati. Diosasti mutuyaniwa qhitinacatï ina ch'usat sutip aytasqui ucanacarojja. ‘Amtasïtawa samarañ urutjja, Tatitu Diosaru uca urun yupaychañamataqui, cunjämatï Diosamajj ewjjawayctam uqhama. Sojjta uruw trabajäta take luräwinacama, ucampis pakallko urojj samarätawa Diosamataqui. Janiraquiw jumajj cunsa lurätati, ni yokamasa, ni phuchamasa, sirvirimasa, uywatamasa, ni uywamasa, asnomasa, ni cawquïri animalamasa, ni yakha marcat jutiri utaman utjquis uca jakesa, uqhamata uywatamasa, sirvirimasa jumjamaraqui samarañapataqui. Amtasiraquim Egipto marcan esclavot sarnakatama, ucatsti Tatitu Diosamaw apsuntam jach'a ch'amapampi, ucatwa Diosamajj amtaytam jumaru uca urun samarañamataqui. ‘Awquimaru, taycamaru jach'añcham, cunjämtï Tatitu Diosamajj ewjjawayctam uqhama, uqhamata walja maranaca jacañamataqui aca Diosan churat orakena. ‘Janiw jiwayätati. ‘Janiw wachok jucha lurätati. ‘Janiw lunthatasïtati. ‘Janiw jake masim contra c'ari arunac parlätati. ‘Janiw jake masiman warmip munapayätati; janiraquiw munätati utapsa, ni orakenacapsa, ni sirviripsa, ni uywatapsa, uywanacapsa, ni asnopsa, ni cunatejj jupancqui ucanacsa.’ “Aca arunacsti Tatitu Diosaw jach'at parläna mä nina ch'iyara kenay taypita, cunapachatejj take jumanacajj kollu thiyana tantachasipjjäyäta ucqha. Ucatsti Tatitojj janiw cunsa arscjjänti, uqhamaraquiwa uca arunacsa pä kala tablanacaru kellkäna, ucsti nayaruwa catuyitu.\n “Ucatsti Tatitu Diosajj nayarojj saraquitänwa: ‘Pä kala tablanaca waquichasim, nayrïri kalanacjama, ucatsti maderat mä arca lurasiraquim, ucat kolluru maqhatanim nayampi parlañataqui. Nayaw uca tablanacaru kellkaraquï uca quipca arunaca nayrïri kalanac p'acjctas uca tablanacjama, ucatsti uca maderat lurat arcaruwa imaraquïta’ sasa. “Ucatsti acacia sat maderat mä arca luraracta, uqhamaraqui uca pä kala tablanaca waquicht'asinjja, kollu pataruwa ucanac apt'ata maqhatawayta. Tatitu Diosasti uca tablanacarojja Tunca Camachinaca kellkaraquïna, cunjämatï nayrïri cutejj lurcäna uqhama, cunapachatï jumanacaru kollu patan parlapcäyätam nina taypita jumanacajj tantachatäsipcäyäta ucqha. Tatitu Diosasti nayaruwa churitu, ucatsti nayajj kolluta apanisajj; uca maderat lurat arcaruwa imaraquïyäta, cunjämatï Tatitu Diosajj sisquitäna uqhama, ucanwa jichhacama imatäscaraqui.”\n Tatitusti sänwa: “Jumanacasti ist'apjjam, nayasti mä suma amtäwi lurta take jakenacaman uñjcata. Uqhamarac luraraquïwa walja muspharcañanaca, uqhamasti janiwa cawqha orakensa, ni cawqha marcansa luratäquiti; jumanacasti cawqhanjjay jakenac taypina jicjjatasipjjchïta take uca jakenac taypinwa jumanacajj uñjapjjäta Tatitojj cunjjay lurchini uca. Uqhamasti cunanacjjay nayajj jumanacampi lurchï ucanacajja wali muspharcañäniwa. “Jumasti phokham cuntejj nayajj jichhüru siscsma uqhamarjama. Nayasti jumanacan nayrakatamatjja alisnucüwa amorreonacaru, cananeonacaru, heteonacaru, ferezeonacaru, heveonacaru, uqhamarac jebuseonacarusa. “Janiw jumajj sumancañaru mantätati cawqha marcanacarutejj jumajj mantcäta ucanjja, jupanacasti inampis jan walt'añaru puriyapjjeristama. Jumanacasti allthapipjjätawa altaranacapa kalata dios lurasitanacapsa t'unthapipjjaraquïtawa, uqhamarac kolluna lawanacapsa p'acthapipjjaraquïtawa. “Janipuniw yakha diosanacarojj yupaychapjjätati, Diosasti janiw munquiti yakhampïpjjañama, jan yakhampïñap muniri sataraquiwa. “Ucampis janipuniwa sumancañaru mantapjjätati uca oraken jaquirinacampejja. Jupanacasti diosanacaparu yupaychasina, uqhamarac sacrificionac loktasinjja jumanacaru churapjjeristam, ucatsti jumanacajj inampis uca diosanacaru loktat mank'anacsa mank'antapjjasma. Uqhamarac phuchanacapasa inas jumanacan yokanacamampi casarasipjjaspa, jan ucajj diosanacaparu yupaychasinsa juchanacsa lurapjjaspa uqhamata jumanacan yokanacamaru diosanacapar yupaychayañataqui. “Jumanacasti janipuniw cunapachasa metal umatatayasa diosanacjja lurasipjjätati. “Jumanacasti lurapjjätawa jan levaduran t'ant'a mank'añ fiesta, cunjämtejj sapcsma uqhamarjama, pakallko uruwa jan levaduran t'ant'a mank'apjjäta. Abib sat phajjsina, jumanacajja uca Abib sat phajjsinwa Egiptota mistunipjjtajja. “Uqhamaraqui jumanacana take nayrïr wawanacamasti nayataquïniwa, uqhamarac vacanacamana, ovejanacamana, cabritonacamana nayrïr orko kallunacapasa nayataquïniwa. Ucampis asnona nayrïr kallupa lantsti mä oveja jan ucajj mä cabrito churapjjäta, ucampis jan churapcäta ucasti uca asno kallurojj jiwayapjjañamawa. Uqhamarac jilïr wawanacamatsti churapjjañamaraquiwa mä suma ofrenda. Uqhamasti janiwa qhitisa nayan ucarojj jutañapäquiti jan cunsa apanisajja. “Sojjta uruw irnakapjjäta, ucampis pakallko urunjja samarapjjätawa, yapuchañ horasasa, jan ucajj cosechanac apthapiña horasanacasa. “Semana fiestjja lurapjjaraquïtawa trigona nayrïr achunacapa apakcasina, uqhamarac mara tucusejja cosechanac apthapisajj lurapjjaraquïtawa. “Take chachanacasti maranjja quimsa cutiwa Israelan Tatitu Diosapan nayrakatapanjja uñstapjjañapa. Nayasti jumanacan nayrakatanacamatsti yakha marcanacjja alisnucüwa, uqhamatwa jumanacan orakenacama yapjjatas jach'aptayäjja. Ucampis janiw qhitisa orakenacamjja catuscaniti cunapachatejj Tatitu Diosamaru maran quimsa cuti uñstir sarcäta ucqhajja. “Animalanac sacrificio loktañataquisti, janiw wilampi, levaduran t'ant'ampejj loktañatac apthapïtati, ni pascua fiestan sacrificio loktatäqui ucan jilt'anacapsa khepärmanthitaquejj imaraquïtati. “Ucjjarusti orakenacaman nayrïr suma achunacapjja apapjjaraquïtawa Tatitu Diosaman utaparu. Uqhamarac janiw phayapjjätati cabritonacjja taycapan lecheparu.” Tatitusti Moisesarojj sänwa: “Kellkam aca arunaca, aca arunacampiw sumaru manttanjja jumampi, uqhamarac israelitanacampisa.” Moisesasti Tatitumpi chicänwa pusi tunca uru, pusi tunca aruma jan mank'ata, uqhamarac jan umas umt'ata uqhama; jupasti kala tablanacaruw kellkascäna Diosan tunca camachi arunacapjja. Ucatsti Moisesajj Sinaí kollutjja sarakanjjänwa Diosan tunca camachi arunacap kellkcäna uca pä tablanacas amparanacaparu apt'asita. Ucampis kolluta sarakancasinjja jupajj janiw amuyascänti ajanupajja wali c'ajatapa Tatitumpi parlaniwayasinjja uca.\n “Ist'am Israel marca: Jiwasan Tatitu Diosasti mä sapaquiwa. “Tatitu Diosamarusti take chuymamampi, take jacañamampi, take ch'amamampi munam. “Juman chuymamaruy catokam cawquïri camachi arunactï jichhüruna churcsma ucanacjja. Ucatsti wawanacamaruw yaticharaquïta; utamanccasina, thaquinjam sarcasina, uqhamaraquiw parlaraquïta iquintañataqui, sartañataquisa. Uqhamaraquiwa uca camachi arunacjja amparamaru ñach'antata aparaquïta, paramansti mä chimpur uñtata. Uqhamaraquiw kellkantäta uta puncuman postenacarusa, uqhamarac quipca uta puncumarusa.\n “Nayätwa juman Tatitu Diosamajja, nayaw Egiptotjja apsunsma cawqhantejj sirviñampi t'akhesiscayäta ucqhatjja. “Janiw jumajja nayat sipana yakha diosanacjja uscusïtati. “Janiw cuna casta uñtan diosanacsa lurasïtati, ni alajjpachancqui ucanacar uñtatsa, ni aca orakenjja cunanacatejj utjqui ucanacar uñtatsa, uqhamarac kota mankha orakenquirir uñtatsa. Janiwa uca diosanac nayrakatan alt'asïtati, janiraquiw yupaychätasa, naya sapaquïtwa jumana Tatitu Diosamajja, janiw muncti yakhanacampïpjjañama, nayaraquiwa mutuyaracta awquinacan juchanacapatsa, uqhamarac cunapachatejj nayar uñisipquitu ucqhajja wawanacarusa, allchhinacarusa, allchhinacan wawanacaparusa. Ucampis nayajj qhuyapt'aytwa waranka wawanacapan wawanacaparu, qhitinacatejj munapquitu, uqhamarac camachi arunacajjarus phokhapqui ucanacarojja. “Janiwa Tatitu Diosaman sutipjja inamayataqui aytasïtati, jupasti inamay sutip aytasirirojj mutuyaquipuniniwa. “Amtasïtaw samarañ urutjja, uca urojj Diosaru jach'añchañataqui, jumasti sojjta uruw irnakasïta, take cuntejj jumatac lurasiñ muncta ucanaca, ucampis pakallköri samarañ urusti Tatitu Diosamaru loktatawa. Ucatsti uca urojj jumajja janipuniw cunsa lurätati, ni yokamasa, ni phuchamasa, ni sirvirinacamasa, ni uywanacamasa, ni utaman jacqui uca jaya marcanquir jakesa cunsa lurapjjañapäquiti. Tatitusti sojjta urunwa alajjpacha, aca orake, kotanaca, uqhamarac cunanacatejj ucan utjqui ucanacsa luräna; ucampis pakallko urunjja samaränwa. Uca laycuwa Tatitojj bendice samarañ ururu, uqhamarac arsuraqui uca urojj juparu loktatätapa. “Awquimaru, taycamaru jach'añcham, uqhamata Tatitu Diosamajj churcätam uca orakena jaya maranac jacañamataqui. “Janiw jiwayätati. “Janiw yakhanacampi wachok lurätati. “Janiw lunthatätati. “Janiw jake masima contrajja cuna c'ari arunacsa parlätati. “Janiw munapayätati jake masimana utapsa, ni warmipsa, ni sirvirinacapsa, ni vacapsa, ni asnopsa, ni cunanacapatejj utjqui ucanacsa.”\nTatitojj Sinaí sat kolluna Moisesampi parlañ tuct'ayasinsti pä kalat lurata tablanacwa churäna, uca tablansti Diosan ampar luc'anapampi kellkat tunca camachi arunacapaw kellkatänjja.\n Nayan camachejjajj acawa: Munasipjjam maynit maynicama, cunjämtejj nayajj jumanacar munasipjjsma uqhama. Janiw juc'ampi jach'a munasiñanejj utjcaspati cawquïritejj amigonacap laycu jacañap apt'asquis ucat sipanjja. Jumanacajj nayan amigonacajjäpjjtawa, cuntejj nayajj jumanacar sapcsma uc lurapjjäta ucajja. Janiw ‘uywatanac’ sas sutichcjjapsmati, mä uywatasti janiw uywiripan luratanacap yatquiti uca laycu. Nayajj jumanacarojj ‘amigonac’ sapjjsmawa, cuntejj Awquejjajj sisquitu uca jumanacar yatiyatajj laycu. Janiw jumanacati nayar ajllipquista, jan ucasti nayaw jumanacar ajllipjjsma sarapjjañamataqui, uqhamaraqui walja achupjjañamataqui, uca achusti acht'añapataquiraqui. Uqhamatwa cuntejj nayan sutejjar mayipcäta ucjja Awquejj churapjjätam. Acwa jumanacar ewjjapjjsma: Maynit maynicama munasipjjam.


Taqe kunanwa honradöñasa\n“Taqe kunansa honrado chuymampiw sarnaqañ munapjjarakta” (HEBREOS 13:18).\n1, 2. Honradöñatak chʼamachasktan ukhajja, ¿kunjamas Jehová Diosajj jikjjatasi?\nMÄ JISKʼA waynitojj escuelat utapar kuttʼaskäna ukhajja, walja qollqeni mä billetera aptasïna. Ukampis katusiñat sipansa dueñoparuw kuttʼayjjäna. Mamapajj wawapan honradötap yatisajj wal kusisïna.\n2 Awk taykanakat jilapartejja, wawanakapajj ukham honradöpki ukhajj wal kusisipjje. Alajjpachankir Jehová Dios Awkisajj ukhamarakiw honradöktan ukhajj wal kusisi, jupajj ‘cheqa Diosawa’ (Salmo 31:5). Jiwasasti jupatakjam sarnaqañwa muntanjja, “taqe kunansa honrado chuymampiw sarnaqañ” munaraktanjja (Hebreos 13:18). Kunanakansa honradöñajj chʼamäspa ukwa jichhajj pusi toqet yatjjataskañäni. Ukjjarusti, kunjamsa honradöñajj yanaptʼistu ukwa uñjarakiñäni.\nJANIW JIWAS PACHPA ENGAÑJASIÑASÄKITI\n3-5. 1) ¿Kunjamatsa jiwas pachpa engañjassna? 2) Jiwas pachpa jan engañjasiñatakejj ¿kunas yanaptʼistaspa?\n3 Mayninakampi honradöñatakejja, nayraqatajj jiwas pachpampiw honradöñasa, janiw jiwas pachpa engañjasiñasäkiti. Cheqas ukajj chʼamakïspawa. Laodicea congregacionankir nayrïr cristianonakajj Diosan munañapsa lurasipkaspa ukham amuyasipjjäna, ukampis ukham amuyasajj engañjasisipkänwa (Apocalipsis 3:17). Jiwasajj ukhamarakiw engañjassna, kunjam jaqëtansa uksa janiw sum amuyasksnati.\n4 Yaqhepajja, nayajj Diosatak mä qhawqhanak sum lurä ukhajja, jan wali arunaksa, chuyma ustʼayir arunaksa, kʼarinaksa parlaskiristwa, Diosajj janiw kamskitanisa sasaw engañjasipjje. Ukampis Santiago discipulojj akham sänwa: “Maynitejj Diosan adoriripjam amuyaschi, ukatjja janirak lajjrapsa apnaqañ yatkchi ukhajja, pachpa chuymaparuw jupajj engañjaski, Diosar adoratapas inamayakirakiwa” sasa (Santiago 1:26). Ukhamajj ¿kunas jiwas pachpa jan engañjasiñatak yanaptʼistaspa?\n5 Espejot uñkatasktan ukhajja, patjjat kunjamäsktansa ukwa uñjastanjja. Ukampis Bibliat yatjjatktan ukhajja, chuymasan kunjam jaqëtansa ukwa amuyastanjja. Bibliaw kunanaksa sum lurañ yattan, kunanakan chʼamachasiñasas wakisi ukanak amuyasiñatak yanaptʼistu. Amuyusasa, luratanakasasa, parlatasasa sumäñapatakejj kunanakan cambiañasas wakisi uk amuyasiñatakis Bibliaw yanaptʼarakistu (Santiago 1:23-25 liytʼañataki). Jiwasatï taqe kunansa walikïsktwa sissnajja, janiw nayrar sartksnati. Ukhamasti kunjam jaqëtansa ukjja Bibliarjamaw sum amuytʼasiñasa (Lamentaciones 3:40; Hageo 1:5). Ukatsti oracionaw kunjam jaqëtansa uk amuyasiñatak yanaptʼarakistaspa. Jehová Diosarojj ‘uñakiptʼasita, kuna jan walinak apanukuñajas wakisi uk amuyasiñatak yanaptʼita’ sasaw mayisiñasa (Salmo 139:23, 24). Kunjamtï yatktanjja, Diosajj kʼari jaqenakar uñisiwa, cheqapar sarnaqeri jaqenakarusti munasiwa (Proverbios 3:32).\nFAMILIANJJA CHEQA CHUYMANÏÑASAWA\n6. ¿Kunatsa chacha warminakajj cheqa chuymanïpjjañapa?\n6 Familia taypin honradöñajja jan ukajj cheqa chuymanïñajj wali wakiskiriwa. Chacha warmejj jan kun imtʼas cheq parlasipjje ukhajja, janiw pächasiñajj utjkiti, maynit mayniruw confiyasipjjaraki. ¿Kunjamanakatsa jan cheqa chuymanïtap maynejj uñachtʼayaspa? Inas mä casado jaqejj pornografía uñchʼukchispa, jan ukajj inas jan warmipäki uka warmir jan wali amtampi sawkjjaychispa, jan ukajj inas uka warmimpi jamasat parlapjjchispa. Ukampis Biblian akham siwa: “Janiw kʼari jaqenakampejj qontʼaskti, janirakiw [hipócrita] jaqenakampis chikachaskti” sasa (Salmo 26:4). Jumajj yaqha warmita jan ukajj yaqha chachata jan wali amtampi lupʼiskasma ukhajja, janirakiw cheqa chuyman jaqëjjasmati, chacha warmis janiw sum jakasjjapjjasmati.\nKunanakatï chacha warmi sum jakasiñ aptʼasiykistaspa ukanak jankʼakiw apanukuñasa.\n7, 8. ¿Kunjamsa awk taykanakajj wawanakapar honradöñ Bibliampi yatichapjjaspa?\n7 Awk taykanakajja, honradöñajj kunja wakiskirisa ukwa wawanakapar yatichapjjañapa, ukatakisti Bibliampiw yanaptʼayasipjjañapa. Ukanjja jan honradöpkäna uka jaqenakatwa parli. Sañäni, Acán sat chachajj lunthatasïnwa, Guehazí (Giezi) chachasti qollqe katoqañatakiw kʼarisïna, Judas chachasti qollqe lunthatasïna, qhepatjja Jesusaruw 30 qollqer aljantäna (Josué 6:17-19; 7:11-25; 2 Reyes 5:14-16, 20-27; Mateo 26:14, 15; Juan 12:6).\n8 Biblianjja ukhamarakiw honrado jaqenakat parli. Sañäni, Jacob chachajja bolsanakapan qollqe jikjjatapkäna uk kuttʼayanipjjañapatakiw wawanakapar khitäna, Jefté chachasa phuchapasa mä promesa phoqapjjäna, Jesusajj ukhamarakiw jan walin uñjaskasas cheqpun parläna (Génesis 43:12; Jueces 11:30-40; * Juan 18:3-11). Jupanakat yatjjatañajja, honradöñajj kunja wakiskirisa uk amuyañatakiw wawanakamar yanaptʼani.\n9. ¿Kunatsa awk taykanakajj honradöpjjañapa?\n9 Awk taykanakajja, Bibliankir aka yatichäwi amtapjjañaparaki: “Jumajj yaqhanakar yatichirïtawa, ukhamajj ¿kunataraki juma pachpajj jan yatichasktasti? ‘Janiw lunthatasïtati’ sasaw yatiytajja, ukhamajj ¿kunataraki lunthatasisktasti?” sasa (Romanos 2:21). Awk taykanakajj kuntï sapki uk jan phoqapkani ukhajja, wawanakapajj amuyapjjaniwa. Honradöpjjañamawa sasin wawanakapar yatichapjjani, ukat jupanakajj janirak honradöpkani ukhajja, wawanakaparojj pantjasiyapjjaspawa. Mä jukʼa kʼarikïpansa, awk taykapar kʼarisir istʼasajja, jupanakajj kʼarisipjjarakispawa (Lucas 16:10 liytʼañataki). Ukampis awk taykar honradöpjjatap uñjapjjani ukhajja, jupanakajj wawanakanïpjjani ukhasa ukhamarakiw honradöpjjaspa (Proverbios 22:6; Efesios 6:4).\n10. Jilat kullakanakampi parltʼasisajj ¿kunanakatsa amuyasiñasa?\n10 Jilat kullakanakampejj kunatï cheqäki ukwa parlañasa. Awisajja parltʼaskasajj yaqhanakat parlasiñaru, jan ukajj yaqhanakjjat kʼarinak parlañaruw pursna. Cheqati janicha uk jan yatkasin maynit parlassna ukhajja, kʼarinakwa parljjsna. Ukatwa kuntï siskañäni ukanakat sum amuytʼasiñasa (Proverbios 10:19). Ukampis cheqwa parlaskta sasakejj janiw kuntï piensktan, kuntï yatktan jan ukajj kuntï istʼktan ukanak taqpach parlañasäkiti. Kuntï siskañäni ukajj cheqäkchisa, janiw jiwasan ukham parlañasajj wakiskaspati, janirakiw juparojj munasiñampi uñj-jjsnati (1 Tesalonicenses 4:11). Yaqhep jaqenakajja, chuyma ustʼayir arunak parlasajj “kunatï cheqäki ukakwa saskta” sasaw sapjje. Ukampis Jehová Diosan servirinakapajj munasiñampi suma arunakampipuniw parlañasa (Colosenses 4:6 liytʼañataki).\n11, 12. 1) ¿Kunatsa jachʼa jucha lurirejj cheqpun arsuñapa? 2) Amigosajj jachʼa juchar purtʼasispa ukhajja, ¿kuna amuysa apanukuñasa, kunatsa? 3) ¿Kunanakansa congregacionan honradöñasa?\n11 Jehová Diosajj jilïr irpirinakaruw congregacionar yanaptʼapjjañapatak jayti, jiwasatï jupanakar cheqpun parlañäni ukhajja, wal jupanakar yanaptʼañäni. Usutäkasmas ukham amuytʼañäni, ¿doctorar sarasajj kunatï usktam ukanak imtʼasmati? Imtʼasma ukhajj ¿sumti qolliristamjja? Janiwa. Jiwasatï jachʼa juchar purtʼassna ukhajja, jilïr irpirinakar yanaptʼa mayisajj jan kun imtʼasaw cheq parlañasa, janipuniw kʼarisiñasäkiti (Salmo 12:2; Hechos 5:1-11). Jichhajj yaqha toqet amuytʼañäni, ¿mä amigomajj jachʼa juchar purtʼasitap yatisma ukhajj kuns lurasma? (Levítico 5:1). ¿“Amigojawa janiw khitirus yatiyañajäkiti” sasmati? ¿Jan ukajj “jilïr irpirinakaw yanaptʼapjjaspa, jupanakarakiw Jehová Diosampi sumankthapiñatakis yanaptʼapjjaspa” sasmacha? (Hebreos 13:17; Santiago 5:14, 15).\n12 Jehová Diosan markapampis honradöñasarakiwa, informenak churasajj janiw yaptʼañasäkiti, ni apaqañasäkisa, precursoräñataki jan ukajj yaqha formularionak phoqantasajj kunatï cheqäki ukakwa qellqantañasa (Proverbios 6:16-19 liytʼañataki).\n13. Jilat kullakanakampi trabajisajj ¿kunjamatsa honradorakïsma?\n13 Cristianonakajj janiw negociompi Diosar serviñampi kittañasäkiti. Tantachasiñ utansa predicacionansa janiw negocionak lurañasäkiti. Janirakiw kuna negocionakansa trabajonakansa jilat kullakanakasat aprovechasiñasäkiti. Testigonakatï jumatak trabajipjjchi ukhajja, qhawqtï amtapkta ukarjamaw horasapar pagañama, leyirjamajj kunanakantï jupar yanapañamäki ukanaksa churañamarakiwa. Inas seguro médico, vacación churañajj wakischini (1 Timoteo 5:18; Santiago 5:1-4). Jumatï mä jilatatak trabajsta ukhajja, janiw jukʼamp suma uñjatäñ suyañamäkiti (Efesios 6:5-8). Qhawqha horanaktï trabajiñamäki uk phoqañamawa, kunanaktï lurañamäki uksa sumwa phoqañamaraki (2 Tesalonicenses 3:10).\n14. Mä cristianompi negocio janïr lurkasajj ¿kunsa lurañasa?\n14 Mä jilatampi jan ukajj mä kullakampi negocio lurasinsa, jan ukajj qollqe maytʼasisasa, ¿kunjamsa honradösna? Bibliajj yatichki ukarjamaw mä documento lurañasa. Kunapachatï Jeremías profetajj mä oraqe aläna ukhajja, pä documento luräna, mayarojj walja testigonakampiw firmayäna, ukatsti qhepat uñjjattʼañatakiw paypach imasjjäna (Jeremías 32:9-14; uñjjattʼarakismawa Génesis 23:16-20). Documento lurktan ukhajja, janis jilat kullakanakar confiyksna ukhamwa yaqhepajj amuyapjjaspa. Ukampis mä documento lurastan ukhajja, janiw armtʼasiñasa jachjayasiñasa, toqesiñasa utjkiti. Ukatjja amtañasarakiwa, mä documentot sipansa, congregacionan sumankañ utjañapaw jukʼamp wakiskirejja (1 Corintios 6:1-8; 30 qhanañchäwi uñjjattʼäta).\n15. ¿Engañompi aljirinakat kunsa Jehová Diosajj amuyi?\n15 Taqenimpiw honradöñasa, jan Testigöpki ukanakampis honradöñasarakiwa. Jehová Diosatakejja honradöñajj wali wakiskiriwa. Arupan akham sistuwa: “Tatiturojj kʼari pesanakajj ajjtasiyiwa, ukampis phoqhat pesanakajj juparojj kusisiyiwa” sasa (Proverbios 11:1; 20:10, 23). Biblia qellqaskäna uka tiemponjja, pesanakampi balanzar apjjatasaw aljapjjerïna. Aljasirinakat yaqhepajj menosak churapjjerïna, jan ukajj jilwa cobrapjjerïna. Jichhürunakanjja ukhamarakiw yaqhep aljirinakajj engañapjje. Ukampis Jehová Diosajj ukham lurañarojj nayratpachwa uñisïna.\n16, 17. ¿Kuna jan walinaksa apanukuñasa?\n16 Awisajj taqeniw jan honradöñataki yantʼat uñjassna. Mä trabajo churañatak jisktʼapkistu ukhasa, formularionak phoqantkasasa, examen churkasasa honradöñajj chʼamakïspawa. Kʼarisiñasa, kunatï cheqäki ukar mä jukʼampi yaptʼañasa walikïkaspas ukhamwa yaqhepajj amuyapjje. Kunjamtï Biblian siskejja, jichhürunakanjja kunatï walïki uk munirinakat sipansa, jupa pachpa munasirinaka, qollqe sinti munirinakaw utj-jje (2 Timoteo 3:1-5).\n17 Awisajja jan honradöpki uka jaqenakajj jukʼamp sumas jakasipkaspa ukhamwa amuysna (Salmo 73:1-8). Awisasti honradötas laykuw trabajo aptʼassna, qollqet pistʼat sarnaqsna, jan ukajj trabajon jiskʼachat uñjassna. Ukampis kunjamtï uñjkañänejja, honradöñatak chʼamachasitasajj janiw inamayäkaniti.\n¿KUNJAMSA HONRADÖÑAJJ YANAPTʼISTU?\n18. ¿Kunatsa honrado jaqet uñtʼatäñajj wali wakiskirejja?\n18 Confiykaña honrado jaqet uñtʼatäñajj wali wakiskiriwa. Ukham jaqenakajj janiw jichha tiempon utj-jjeti (Miqueas 7:2). Taqeniw honrado jaqëñatak chʼamachassna. Inas yaqhepajj honradötasat larusipjjchini, jan ukajj jan amuytʼasirit uñjapjjchistani. Ukampis yaqhepajj honradötasat wal confiyapjjestani. Oraqpachanwa Testigonakarojj honrado jaqet uñtʼapjjestu. Yaqhepajja, trabajirinak munasajj Testigonakaruw honradöpjjatap laykojj thaqapjje. Jan honradöpjjatap layku trabajadoranak jaqsupki ukhajja, jilapartejj janiw Testigonakajj jaqsut uñjasipkiti.\nSum trabajiñäni ukhajj Jehová Diosaruw jachʼañchañäni.\n19. Honradöñäni ukhajj ¿kunjamas Jehová Diosajj jikjjatasini?\n19 Taqe horasan honrado jaqëñäni ukhajja, concienciasajj janiw juchañchkistaniti, chuymasansa sumankañaw utjani. Apóstol Pabljamarakiw akham sañäni: “Nanakajj qʼoma conciencianïpjjatajat janiw pächasipkti” sasa (Hebreos 13:18). Taqe kunan honradöñatak chʼamachasitas uñjasajja, Jehová Dios Awkisajj wal kusisini, ukaw jukʼampi wakiskirejja (Salmo 15:1, 2; Proverbios 22:1 liytʼañataki).\n^ Párrafo 8 Jueces 11:30-40 textonjja, Hebreo arut nayra qellqatanakarjamajj Jefté chachan phuchapajj tabernaculonwa jiwañkam jakäna, janirakiw casaraskänsa.\n1 AKA TIEMPONJJA HONRADÖÑAJJ JANIW UTJ-JJETI\n“Maynit maynikamaw kʼarintasipjje [...], [kʼari] chuymampiw arsupjje” (Salmo 12:2).\n¿Kunas jiwas pachpa jan engañjasiñatak yanaptʼistaspa?\nJiwas pachpampisa mayninakampisa, honradöñaswa Jehová Diosajj muni.\nOrasiñasa Biblia liyiñasa, kunjam jaqëtansa kunan mejorañasas wakisi uk amuyasiñatakiw yanaptʼistu.\n2 FAMILIAN HONRADÖTAN UKHAJJA, SUMANKAÑA MAYACHTʼATÄÑAW UTJI\n“Janiw kʼari jaqenakampejj qontʼaskti, janirakiw [kʼari] chuyman jaqenakampis chikachaskti” (Salmo 26:4).\n¿Kunatsa familian cheqa chuymanïñajj wali wakiskirejja?\nChʼamäki ukhasa honradöñataki cheqa chuymanïñataki chʼamachasipjje ukhajja, familia taypinjja confianzaw utji.\nAwk taykanakajj honradöpki ukhajja, wawanakapajj ukhamarakiw honradöñatak chʼamachasipjje.\n3 HONRADÖÑAJJ CONGREGACIONAR WAL YANAPTʼI\n“Tatitusti jan wali luririnakarojj janiw munkiti, ukampis jupajj aski jaqenakampiwa parlasi” (Proverbios 3:32).\n¿Kunatsa jilat kullakanakampi honradöñajj wali wakiskirejja?\nKunatï cheqäki ukpunwa parlañasa, ukampis suma arunakampi munasiñampiw parlañasa.\nJilïr irpirinakarojj kunatï cheqäki ukpun yatiyañäni ukhajja yanaptʼapjjestaniwa.\nJilat kullakanakampi kuna negocio lurasinsa, taqe kunanwa honradöñasa, kunanak phoqañtï parlapktan uksa phoqañasawa.\n4 HONRADÖÑAJJ YANAPTʼASIPUNIWA\n“Walja qorinïñata sipana, ukhamarak walja qollqenïñata sipansa, jukʼamp askiwa suma jaqeta uñtʼatäñajja” (Proverbios 22:1).\n¿Kunanakansa honrado jaqëñasaraki?\nTrabajonjja jefesampejj honradöñasawa, kuna negocionakansa, escuelan examen churkasasa, formularionak phoqantkasasa, impuestonak pagañataki jan ukajj yaqha ukham documentonak qellqkasasa honradöñasawa.\n¿Kunatsa honradöñajj wali qollqenïñat sipansa jukʼamp wakiskirejja?\nHonrado ukhamarak confiykañ jaqet uñtʼatäñajj wali wakiskiriwa. Jiwasatï cheqa chuymanïñänejja qʼoma conciencianïñäniwa. Honradöñatak chʼamachasktan ukhajja, Jehová Diosajj wal kusisi.\nHonrado jaqëñajj wali askiwa\nHonradösajj kuna askinaksa jikjjatawayapjje uk yatjjatam.


Éxodo 10 QA97 - Tatitusti Moisesarojj sänwa: —Faraonan - Bible Search\nDiosajj t'ijut'ijunacampi mutuyatapa\n1Tatitusti Moisesarojj sänwa:\n—Faraonan ucaru saram, nayasti faraonampiru, sirvirinacapampirusti chuymanacapjja kalarayäwa uqhamata jan munañapataqui, ucat jupanac taypina jach'a muspharcañ unanchanacajja uñacht'ayañataqui. 2Uqhamaraqui jumajja wawanacamaru, allchhinacamaru cuntejj nayajj Egipton lurcta, uqhamarac cuna jach'a muspharcañ unanchanactejj egipcionac taypin lurcta ucanaca yatiyañamataqui. Uqhamata jumanacajj yatipjjañamataqui nayajj Tatitütajja.\n3Ucatsti Moisesampi, Aaronampejj faraonan ucar sarasinjja sapjjänwa:\n—Hebreonacan Tatitu Diosapasti aqham siwa: ‘¿Cunapachcamasa nayataqui jan llamp'u chuyman tucjjäta? Antutjjam marcajjaru nayar yupaychiri sarjjapjjañapataqui. 4Janitejj marcajjar sarjjañapatac antutañ muncäta ucajja, nayasti kharürojja t'ijut'ijunacwa marcamarojj qhitanëjja, 5ucawa orakerojj phokhantani, janiw mä jisc'a orakes uñstcaniti. Ucatsti mank'antapjjaniwa cunanacatejj chhijchhita jilt'qui ucanaca, uqhamarac pampana kokanacajj jilt'qui ucanacsa take mank'antapjjani. 6Ucatsti phokhantapjjaraquiniwa palacionacamaru, sirvirinacaman utanacaparu, uqhamarac take jakenacaman utanacaparusa. Uqhämsti janiw cunapachas uñjapjjerïcänti awquinacamajja, ni achachilanacamasa jacapqui uca uruta jichhürcamajja’ —sasa.\nFaraonar uqham sasinsti Moisesajj janc'aquiw cutstawayjjäna. 7Ucampis sirvirinacapajj faraonarojj sapjjänwa:\n—¿Cunapachcamasa aca jakejj jiwasataqui jan walt'añanaca apanini? Antutjjam aca jakenacaru, Tatitu Diosaparu yupaychir sarjjapjjañapataqui, ¿janiti yatcta Egipto marcasajj wali tucjatätapjja? —sasa.\n8Ucatsti faraonajj Moisesampir, Aaronampiru jawsayanisajj sänwa:\n—Sarjjapjjam Tatitu Diosamaru yupaychiri; ucampis nayrakatajj saraquita ¿qhitinacasa sarapjjäta? uca.\n9Ucat Moisesajj saraquïnwa:\n—Nanacajj sarjjapjjäwa jisc'a wawanacajjampi, chuyman awquinacampi, yokanacajjampi, phuchanacajjampi, uqhamarac ovejanacajjampi, vacanacajjampi uqhama, acasti nanacataquejj Tatitun mä jach'a fiestapäniwa.\n10Ucatsti faraonajj saraquïnwa:\n—¡Khana uñjcayawa jumanacan jan wali amtäwinacamajja! Ucampis ¿jumanacajj amuyapjjtati Tatitojj jumanacampïscaspa ucjja, ucatti nayajj jumanacaru, wawanacamarusa sarjjer antutapjjämajja? 11Janiw uqhamäcaspati; sarapjjam chachacamaqui Tatitur yupaychiri, ucwa jumanacajj mayipjjtajja —sasaw faraonajj alisnucuyäna. 12Ucampis Tatitojj Moisesarojj sänwa:\n—Amparam loktam Egipto orakjjaru ucat t'ijut'ijunacajj jutasina aca marcana chhijchhita jilt'qui ucanaca, kokanaca take mank'antapjjañapataqui.\n13Moisesasti thujrupa ayjjarusinwa Egipto orakjjaru loktäna, ucatsti Tatitojj thaya jutayäna inti jalsu toketjja, ucampis uruy arumawa thayäna. Ucat khepärmanthisti uca thayajja t'ijut'ijunacwa puriyanïna. 14Uca t'ijut'ijunacajja Egipto orakpacharu wali phokhantasawa take mank'süna. Uqhamasti janiw nayrajj utjiricänti, ni uca khepatsa utjcänti, walja t'ijut'ijunacajja uca urunacjamajja. 15Ucampis t'ijut'ijunacajj wali phokhantäna janiw orakes uñstcjjänti. Ucatsti mank'antapjjänwa take kokanaca, uqhamarac chhijchhita jilt'qui uca kokanacan achunacapa. Egiptonjja janiw cawqha orakensa ch'ojjñanacajj jilt'cänti pampanacansa, kokanacansa.\n16Ucatsti faraonajj janc'aquiw Moisesampir, Aaronampir jawsayanisajj säna:\n—Nayajj jumanacan Tatitu Diosam contraw jucha lurta, uqhamarac jumanac contraraqui. 17Ucampis nayajj achict'asipjjsmawa jichha cutimpiqui juchajjat perdonapjjeta, uqhamarac jumanacan Tatitu Diosamaru nayatac mayirapipjjeta aca jiwayir mutuyäwjja nayata apakañapataqui.\n18Ucatsti Moisesajj, faraonan ucat mistuwayasinjja Tatituruw mayïna. 19Ucatsti Tatitojj inti jalanta toketwa wali thaya thayt'ayaniraquïna, ucawa t'ijut'ijunacjja apjjasina Mar Rojo sat kotaru jakontjjäna. Ucatsti janiw mä t'ijut'ijusa jilt'cänti. 20Ucampis Tatitojj faraonarojj chuymapwa kalarayäna, ucatsti janiw israelitanacarojj antutañ muncänti.\nDiosajj ch'amacampi mutuyatapa\n21Tatitusti Moisesarojj sänwa:\n—Amparama alajjpachar loktam, ucatsti take Egipto marcpachanwa lajja ch'amacajj utjani, llamct'añjama —sasa.\n22Ucat Moisesasti iyawsasaw amparap alajjpachar loktäna, ucatsti lajja ch'amacaw take Egipto marcpachajj tucüna quimsa uru. 23Ucatsti janiw qhitisa jake masiparojj uñjañ puedcänti, uqhamarac cawqhancapcäntejj ucqhatsa janiw sartcjjapjjänti quimsa uru. Ucampis cawqhantejj israelitanacajj jacapcäna ucanjja khanaquïscänwa.\n24Ucatsti faraonajj Moisesar jawsayanisajj sänwa:\n—Sarjjapjjam Tatitumar yupaychiri, jumanacampi chicasti apasjjapjjaraquim wawanacama; ucampis jaytawayapjjätawa ovejanacama, uqhamarac vacanacamsa —sasa.\n25Ucampis Moisesajj saraquïnwa:\n—Juma pachpawa uywanac churawayapjjetäta nanacan Tatitu Diosajjaru sacrificiot nact'ayasin loktanipjjañajjataqui. 26Uqhamarac nanacan uywanacajjsa anaquisjjapjjäwa, janiwa mä uywsa jaytawayapcäti, ucanacat ajllisinwa nanacajj Tatiturojj loktapjjäjja. Ucampis qhayaru puriñcamajja cunanacjjay munapjjchï Tatituru yupaychañataquejja, uc janiw yatisipcti —sasa.\n27Ucampis Tatitojj faraonarojj chuymapwa kalarayäna jan israelitanacar antutaña munañapataqui. 28Ucatsti faraonajj Moisesar sänwa:\n—Saram acata, sum amuyasim, janiw mayampis acar jutätati, cunürutejj wastatampi jutäta ucapachajj jiwätawa —sasa.\n29Ucat Moisesasti saraquïnwa:\n—Walic sistajja, janiw mayampis juman ucarojj jutcjjäti —sasa.


Aymara, Dramas: Piece 116 – Bill jupan suma navidad arbolitopa | Waters of Life for Children\nSearch in "Aymara":\nHome -- Aymara -- Perform a PLAY -- 116 (Bill‘s special Christmas tree)\n116. Bill jupan suma navidad arbolitopa\nDanilo: “¡Janiw waliquiti, navidad arbolitonacajj tucusjjewa! Mamita, ancha jayaw suytajja.”\nMamá: “Yattatï, amuyätwa kheparutï sarsnänjja, juc’amp baratöspänwa. Sum yattajj janiw jiwasanacajj ancha kollkenïctänti.”\nDanilo: “Wasürujj Rosijj mä navidad arbolito Diosarojj mayïnjja. Jupas uqhamarac mayninacajja wali llaquitäpjjaniwa.”\nDanilojj tatapat pensatayna. Cunapachatï jacascänjja, anchhitanacjamaw arbolitonïnwa. Ucampis jan tatapampejj waljanacaw jan uqhamajjeti.\nMamá: “Danilo, qhayan mayaw uthasqui. Asqui ur churätam, mä arbolito alañ munta.”\nHombre: “Acjj janiw aljjcäti, wawanacajätaquiwa. Wali llaquitäspaw jan may apquirist ucajja. Feliz Navidad.”\nUca jakejj sarjjewa. Danilomp mamapampejja pampäncänjja uca ramanaca aptapjjätayna ucatsti llact’ataw sarjjapjjatayna. Pusi imill wawanacawa juncun suyascäna.\nNiñas: “¿Janit mä arbolits apanipctä?”\nMamá: “Janiwa. Camacharaquiñanejja.”\nAmuquiw mesar mankasiñatac kont’asipjjäna. Rosiruw wact’äna Diosar makat yuspagaraña.\nRosi: “Munat Tatit Jesús, maysmänwa mä arbolito. ¿Janit ist’quistä? Jan llaquisimti, jichhajj tardëjjewa. Yuspagara mank churatamata. Amén.”\nJuc’ämjarusti, cunapachatejj wawanacajj iquiñankhänjja, Danilo may amuyasitayna. Navajapa apjjarusitayna ucatsti pichañ lawa kharjt’atayna. Ucaruw mamapamp ramanac apancatayna uc uchatayna alambremp picht’asa. Jan arbolitojj liwisiñapataquejj, mä balde ch’allampiw phoktatayna ucatjja café papelampiw ch’okantatayna.\nMamá: “¡Danilo!, ¡arbolitojj jiwaquiwa! Wali sum lurtajja. Globonac apanï uqhamarac angela. Chicanacajja musphapjjänwa.”\nRosi jupaw wali cusisitäna.\nRosi: “Danilo, take arbolitot sipansa aqhamjj janiw utjquistánti. Jesusajj oraionajj ist’ituwa.”\nCusisitawa mamarujj khomantapjjäna cunapachatejj Jesusan yurïwipata leyt’qui ucjajja.\nMamá: “Jesusan cruzapajj mä chekpach kokat luratänwa. Uca arbolito navidadat sipansa juc’amp jach’änwa. Pesebrempe cruzampejja chicthapiwa. Jesusajj jiwasanac laycu jiwañataquiw juti. Jan cruzampejja navidadajj janiw cunataquïcaspasa.”\nUñstirinaca: Parliri, Danilo, mamá, hombre, niña, Rosi\nPage last modified on October 08, 2018, at 01:41 PM | powered by PmWiki (pmwiki-2.2.140)


Ucampis nayajj sapjjsmawa, qhititejj warmipar irpanucuni wachoka juchar jan purquipanjja, ucasti warmipan juchar puriñapwa waquichi, uqhamarac qhititejj uca warmimpi casarasi ucajja wachoka juchancaraquiwa.\n Qhitinacatejj casadöjjapjje ucanacarojj sistwa warmejj jan chachaparojj apanucpati. Acasti Diosan camachipawa, janiw nayan arojjaquïquiti. Ucampis mä warmitejj chachapar apanucu ucajja, sapaquiw jacjjañapa, jan ucajj pachpa chachapampiw wasitat chicjjañapa. Uqhamaraqui chachajj janiw warmipampejj jaljtañapäquiti.\n “Sataraquïnwa: ‘Qhititejj warmipar jaytanucunejja, jaljtañataqui papel loktjjpan’ sasa. Ucampis nayajj sapjjsmawa, qhititejj warmipar irpanucuni wachoka juchar jan purquipanjja, ucasti warmipan juchar puriñapwa waquichi, uqhamarac qhititejj uca warmimpi casarasi ucajja wachoka juchancaraquiwa.\n Ucanjja mä kawkha fariseonacaraquiw Jesusaru jac'achasipjjäna jupar jan walt'ayañataqui, ucat jisct'apjjäna: —¿Waliquiti mä jakejj warmipampi jaljtañapajj cunïpansa? —sasa. Jupasti ucjjarojj saraquïnwa: —¿Janit jumanacajj Diosan arunacapana leet'apcta, qhititejj kalltan lurcäna ucajj chacha warmi lurqui ucjja? Saraquïnwa: ‘Ucatwa chachajj awquiparu taycaparu jaytanucusin warmipampi mayachasjjani, panipasti mayaquëjjaraquiniwa.’ Uqhamasti janiw paninïcjjapjjeti jan ucasti mayaquëjjapjjewa. Uqhamajj jakejj janiw jaljtaycaspati cuntejj Diosajj mayachquis ucjja. Ucatsti jisct'asipcaquïnwa: —¿Cunataraqui Moisesasti warmiru jaljtañ papel loktasin jaytanucuñ yatichänsti? Jesusasti saraquïnwa: —Jumanacan wali kala chuymanïtam laycuwa Moisesajj warmimp jaljtañjja jaytawayapjjtamjja, ucampis kalltanjja janiw uqhamäcänti. Nayasti sapjjsmawa, qhititejj warmiparu jan wachoka juch lurquipana apanucojja, ucat yakhampi casarasiraquejja, uca jakejj wachoka juchwa luri. [Uca pachparaquiw jaljtat warmimpi casarasirejja wachoka jucha luraraqui.]\n Fariseonacasti Jesusar jac'achasisinwa jupar pantjayañatac jisct'apjjäna: —¿Waquisiti mä chachajj warmipampi jaljtañapajja? —sasa. Jesusasti jupanacarojj sänwa: —¿Cun lurapjjäta sapjjtams Moisesajja? —sasa. Jupanacasti sapjjänwa: —Moisesajj: ‘Jaljtañ papel churasin warmir apanucuñajj waquisiquiwa’ sapjjetuwa —sasa. Jesusasti ucjjarojj sänwa: —Moisesajj kala chuymäpjjatam laycuwa uca camachi arunacjja jaytawayapjjtamjja. Ucampis kalltanjja, take cuns lurcäna ucqhatpachaw ‘Diosajj chacha warmi uchäna. Ucatpï chachajj awquipsa taycapsa jaytanucusinjja warmipampi mayachasjjejja. Panpachanisti mayniquïcaspas uqhamaw tucjje.’ Uqhamasti janiw paninjamäcjjeti, jan ucasti mä janchiquëjjapjjewa. Uca laycu Diosajj mayachquis ucarojj janiw jakejj jaljtayañapäquiti. Utancjjasinsti discipulonacapajj wasitat Jesusarojj ucjjat jisct'apjjäna. Jesusasti jupanacarojj sänwa: —Qhititejj warmipampi jaljtasin yakhampi casarasi ucajja, warmip tokwa wachoka juch luri. Warmitejj chachapar apanucusin yakhamp casaraschi ucajja, wachoka juchwa luraraquiqui.\n Qhitinacatejj casadöjjapjje ucanacarojj sistwa warmejj jan chachaparojj apanucpati. Acasti Diosan camachipawa, janiw nayan arojjaquïquiti. Ucampis mä warmitejj chachapar apanucu ucajja, sapaquiw jacjjañapa, jan ucajj pachpa chachapampiw wasitat chicjjañapa. Uqhamaraqui chachajj janiw warmipampejj jaljtañapäquiti. Mayninacarusti saractwa nayan pachpa ewjja arojja, janiw ucajj Diosan camachipäquiti: Mä jilatantejj warmipajj jan iyawsirïcchi, ucampis warmejj waliqui jacascchi uca chachampi ucajja, uca jilatajj janiw warmipampejj jaljtañapäquiti. Uqhamarac mä cullacantejj chachapajj jan iyawsirïcchejja, ucampis chachajj uca warmimpi jacañataquejj take chuymäscchi ucajja, uca cullacasti janiw chachapampejj jaljtañapäquiti. Jan iyawsiri chachasti, iyawsiri warmimpi casadötap laycuwa Diosar catuyatäjje. Uqhamaraquiw jan iyawsiri warmisa, iyawsiri chachampi jacatap laycuwa Diosar catuyatäjjaraqui. Jan uqhamäcaspa ucqhajja wawanacamajj jan iyawsiri jakenacan wawanacapjamaquïspawa, ucampis jichhajj uca wawanacajj Diosar catuyatäjjaraquiwa. Ucampis jan iyawsiri chachajj jan ucajj jan iyawsiri warmisa, mä iyawsiri chachatjja jan ucajj mä iyawsiri warmitsa jaljtañpun munchi ucajj jaljtascpan sam. Ucatsti jilatasa jan ucajj cullacasa librëjjewa, Diosajj samarat sarnakañaru jawsatap laycu. Iyawsiri warmi, ¿cunjämatsa jumajj yatta jan iyawsiri chachamaru khespiyañjja? Uqhamaraqui iyawsiri chacha, ¿cunjämatsa jumajj yatta jan iyawsiri warmimaru khespiyañjja?\n Ucanjja mä kawkha fariseonacaraquiw Jesusaru jac'achasipjjäna jupar jan walt'ayañataqui, ucat jisct'apjjäna: —¿Waliquiti mä jakejj warmipampi jaljtañapajj cunïpansa? —sasa. Jupasti ucjjarojj saraquïnwa: —¿Janit jumanacajj Diosan arunacapana leet'apcta, qhititejj kalltan lurcäna ucajj chacha warmi lurqui ucjja? Saraquïnwa: ‘Ucatwa chachajj awquiparu taycaparu jaytanucusin warmipampi mayachasjjani, panipasti mayaquëjjaraquiniwa.’ Uqhamasti janiw paninïcjjapjjeti jan ucasti mayaquëjjapjjewa. Uqhamajj jakejj janiw jaljtaycaspati cuntejj Diosajj mayachquis ucjja. Ucatsti jisct'asipcaquïnwa: —¿Cunataraqui Moisesasti warmiru jaljtañ papel loktasin jaytanucuñ yatichänsti? Jesusasti saraquïnwa: —Jumanacan wali kala chuymanïtam laycuwa Moisesajj warmimp jaljtañjja jaytawayapjjtamjja, ucampis kalltanjja janiw uqhamäcänti. Nayasti sapjjsmawa, qhititejj warmiparu jan wachoka juch lurquipana apanucojja, ucat yakhampi casarasiraquejja, uca jakejj wachoka juchwa luri. [Uca pachparaquiw jaljtat warmimpi casarasirejja wachoka jucha luraraqui.] Discipulonacapasti ucapachajj sapjjänwa: —Uqhamajj mä jaketejj warmipampi uqham utjañapächi ucajja, janiw waquisquiti casarasiñajja —sasa. Jesusajj saraquïnwa: —Janiw takenis suma amuyt'apcaspati, jan ucasti take qhitinacarutejj Diosajj amuyt'a churqui ucanacaquiwa. Cunayman amuyunacaraquiw utji jaken jan casarasiñapataquejja. Yakhepanacajja jan casarasiñataquiw naci, mayninacasti jake masipan uqham jan casarasquiri tucuyataraquiwa, mayninacasti Diosan reinop laycuw jan casarasipcaraquiti. Qhititejj uqham tucurjamächi ucajj uqham tucpan —sasa.\n “Mä jaketejj mä warmiru irptasisina jupampi casarasini, ucatsti janirac jupajj muncjjaniti, jupan k'añu sarnakatapa jicjjatani, ucapachasti mä certificado kellkt'ata jaljtañatac churjjani, utapat qhitanucjjasaraqui. Cunapachatejj uca warmejj utapat sarjjani, ucqhajj puediw yakha chachampi casarasjjaña; ucattï uca khepa chachapajj uqhamaraqui juparojj jisc'achjaraquini, ucat mä certificado kellkt'ata jaljtañatac churjjaraquini, utapatsa qhitanucjjasaraqui, ucjjarusti aca khepa chachapajj jiwjjaraquini, ucapachasti uca nayra chachapajj janiw uca warmimpejj casarasiñ puedquiti, jupan jan k'omätap laycu, ucampis ucajj Diosataquejj mä ajjtañ luräwïspawa, ucatsti jumanacajj janiw jisc'achayapjjätati cawquïri oraktejj Tatitu Diosamajj catuyapctam ucarojja.\nIsrael marcan take ch'aman Diosapasti siwa: “¡Jumanacpachat amuyasipjjam, janiraqui warminacamarojj sallkjapjjamti. Nayasti uñistwa cawquïri jaketejj warmipampi jaljtqui ucarojja, uqhamata jacäwipa k'añuchasi uca jach'a jucha lurasina!” sasa.\nCasada warmejja leyirjamajja chachapampi jacañapataquiwa; chacha jiwjjatatsti jupajj librëjjewa qhitimpi casarasiñataquisa, iyawsiric iyawsirïpajja.\n Acasti mä uñacht'äwiwa: Mä casada warmejja leyirjamajj chachapa jacquipanacwa jupar catuyasiñapa. Chachap jiwjje ucapachajj warmejj librëjjewa leyitjja. Uqhamasti jupatejj yakha chachampi sarnakchejja chachapa jacasquipana ucajja, wachok juchwa luri, ucampis chachapatejj jiwatäjjchi ucapachajja, cuntejj leyejj sisqui ucatjja librëjjewa, jupasti yakha chachampi jan juchar purisajj casarasiscaraquispawa. Uca quipcaraquipï jumanacajj, munat jilatanaca, Criston cuerpopar catuyatäjjapjjsta ucajja, leyitaquejj jiwatäjjapjjtawa, uqhamata yakhampi jacapjjañamataqui. Jichhajj Cristoncjjapjjtawa qhititejj jiwatanaca taypit jacatatawaycatayna ucana, ucasti jiwasan Diosataqui asquïñasataquiwa. Janchin munañapancascäyätan ucqhajja, leyejj jiwasanacarojj juchachasiñ amtayiriquïnwa. Uca juchanacasti jiwañaruw apistänjja.\n Jupasti ucjjarojj saraquïnwa: —¿Janit jumanacajj Diosan arunacapana leet'apcta, qhititejj kalltan lurcäna ucajj chacha warmi lurqui ucjja? Saraquïnwa: ‘Ucatwa chachajj awquiparu taycaparu jaytanucusin warmipampi mayachasjjani, panipasti mayaquëjjaraquiniwa.’ Uqhamasti janiw paninïcjjapjjeti jan ucasti mayaquëjjapjjewa. Uqhamajj jakejj janiw jaljtaycaspati cuntejj Diosajj mayachquis ucjja.\n “Jilamatejj cuna jan wals lurätam ucajja, jupampi sapa pur parlt'am, saraquim cuna jan waltejj lurctam uca. Uca ewjjt'amarutejj ist'ätam ucajja, jilamampejj sumancthapjjtawa. Janitejj ist'cätam ucasti, mä pani jan ucajj maynimpsa jawsasin saram cuntejj parlcäta ucajj jupanacan ist'atäñapataqui, testigöpjjañapataquiraqui. Janipuni jupanacarus ist'cjjani ucasti iglespachar jawsthapim, ucat janiraqui jupanacarus ist'cjjani ucasti, Diosar jan iyawsquis uqhamaru uñj-jjapjjam, jan ucajj impuesto cobrir uñisita jakerjamasa.\n Ucatsti jisct'asisipcactawa: “¿Cunats uqhamäpacha?” sasa. Diosasti uñjaractamwa cuna arunactï warmimampi waynäcasin casarasisajj arscäyäta ucanaca jan phokhatamjja, uca laycu. ¡Jupasti juman warmimänwa, jumasti jupa sapampi jacañataquiquiw arsuraquïyätajja! ¿Janiti Diosasti panpachaniru mä janchini mä ajayuni tucuyapctamsti? Ucatsti ¿cunsa ucanacat Diosajj munpacha? ¿Janiti wawanacaman jacañanacapajj Diosaru loktatäñap muncpacha? ¡Uqhamasti jumanacpachat amuyasipjjam, janiraqui waynäcasin casarasipcta uca warminacamarojj sallkjapjjamti! Israel marcan take ch'aman Diosapasti siwa: “¡Jumanacpachat amuyasipjjam, janiraqui warminacamarojj sallkjapjjamti. Nayasti uñistwa cawquïri jaketejj warmipampi jaljtqui ucarojja, uqhamata jacäwipa k'añuchasi uca jach'a jucha lurasina!” sasa.\n Warminaca, chachanacamarojj ist'apjjam Tatiturjama. Chachajj warmin p'ekepawa, cunjämatejj Cristojj iglesian p'ekepäqui uqhama. Cristojj iglesian khespiyiriparaquiwa; iglesiasti jupan cuerpoparaquiwa.\n Cunjämäscpansaya, cunjämtejj Tatitojj churqui uqhamwa maynejj jacañapa, ucatsti cunjämarutï Diosajj jupar jicjjatqui uqhamwa jacañaparaqui. Uqhamaracwa yatichtjja take iglesianacansa. Diosatejj mayniru jawscän ucqhajja circuncidatächïna ucajja, uqhamaquïscpan. Maynitejj jan circuncidatäcchïna ucajj jan circuncidatäpanti. Janiw waquisquiti circuncidatäñas jan circuncidatäñasa. Ucampis Diosan munañapa phokhañaw asquejja. Sapa maynis cunjämarutï Diosajj jawscäna, uqhamaquïscañapawa. Esclavöscchïyäta uqhamaru Tatitojj jawstam ucqhajja, janiw cunatsa llaquisiñamäquiti. Ucampis libre sarnakasiñatejj jicjjatañjamäjjchi ucqhajj janiw pisi chuymt'añamäcaraquispati. Maynitejj esclavöcasin Diosar jicjjatchïna ucqhajja, jichhajj libre jakëjjewa Diosar sirviñataqui. Maynitejj jan esclavöcasina Diosar jicjjataracchïna ucqhasti, jichhajj jupajj Tatitun esclavopäjjaraquiwa. Diosaw jumanacarojj jila alampi alasipjjtam. Janipun jakenacan esclavopajj tucupjjamti. Uqhamapï jilatanaca, sapa maynisa cunjämtï Diosajj jupar jicjjatcänjja uqham sarnakañapawa.\n Jilatanaca, jumanacajj sum yatipjjta leyjjatjja. Uca leyisti ch'amaniwa jacquir jaketaquiqui. Acasti mä uñacht'äwiwa: Mä casada warmejja leyirjamajj chachapa jacquipanacwa jupar catuyasiñapa. Chachap jiwjje ucapachajj warmejj librëjjewa leyitjja. Uqhamasti jupatejj yakha chachampi sarnakchejja chachapa jacasquipana ucajja, wachok juchwa luri, ucampis chachapatejj jiwatäjjchi ucapachajja, cuntejj leyejj sisqui ucatjja librëjjewa, jupasti yakha chachampi jan juchar purisajj casarasiscaraquispawa.\nChuram qhititejj mayctam ucarojja; qhititejj jumanquir apakstam ucarojj jan camsamsa.\n Uqhamasti janiw paninïcjjapjjeti jan ucasti mayaquëjjapjjewa. Uqhamajj jakejj janiw jaljtaycaspati cuntejj Diosajj mayachquis ucjja. Ucatsti jisct'asipcaquïnwa: —¿Cunataraqui Moisesasti warmiru jaljtañ papel loktasin jaytanucuñ yatichänsti? Jesusasti saraquïnwa: —Jumanacan wali kala chuymanïtam laycuwa Moisesajj warmimp jaljtañjja jaytawayapjjtamjja, ucampis kalltanjja janiw uqhamäcänti. Nayasti sapjjsmawa, qhititejj warmiparu jan wachoka juch lurquipana apanucojja, ucat yakhampi casarasiraquejja, uca jakejj wachoka juchwa luri. [Uca pachparaquiw jaljtat warmimpi casarasirejja wachoka jucha luraraqui.] Discipulonacapasti ucapachajj sapjjänwa: —Uqhamajj mä jaketejj warmipampi uqham utjañapächi ucajja, janiw waquisquiti casarasiñajja —sasa. Jesusajj saraquïnwa: —Janiw takenis suma amuyt'apcaspati, jan ucasti take qhitinacarutejj Diosajj amuyt'a churqui ucanacaquiwa. Cunayman amuyunacaraquiw utji jaken jan casarasiñapataquejja. Yakhepanacajja jan casarasiñataquiw naci, mayninacasti jake masipan uqham jan casarasquiri tucuyataraquiwa, mayninacasti Diosan reinop laycuw jan casarasipcaraquiti. Qhititejj uqham tucurjamächi ucajj uqham tucpan —sasa.\n“Ucatpï chachajj awquip taycap jaytanejja warmipampi mayachasiñataquejja, ucatsti paninitjja mä sapaquïpcaspas uqhamaw tucupjjani.”\nnayan Israel marcar nayataqui sayt'asitapat apanucutajjsa uñjaraquiwa, jupampisti jaljtaractwa yakhampi sarnakatap laycu. Ucampisa, Israelan Judá cullacapasti janiw cunsa ajjsarcaraquiti, jan ucasti jupajj sarasinjja yakhampejj sarnakaraquiquiwa.\n1 Corintios 7:14-15\n Jan iyawsiri chachasti, iyawsiri warmimpi casadötap laycuwa Diosar catuyatäjje. Uqhamaraquiw jan iyawsiri warmisa, iyawsiri chachampi jacatap laycuwa Diosar catuyatäjjaraqui. Jan uqhamäcaspa ucqhajja wawanacamajj jan iyawsiri jakenacan wawanacapjamaquïspawa, ucampis jichhajj uca wawanacajj Diosar catuyatäjjaraquiwa. Ucampis jan iyawsiri chachajj jan ucajj jan iyawsiri warmisa, mä iyawsiri chachatjja jan ucajj mä iyawsiri warmitsa jaljtañpun munchi ucajj jaljtascpan sam. Ucatsti jilatasa jan ucajj cullacasa librëjjewa, Diosajj samarat sarnakañaru jawsatap laycu.\nTake acanac arsutatjja Jesusajj Galileatjja Judearuw sarjjäna, cawquïritejj Jordán jawirat inti jalsu tokencquis ucsaru.\n Solteronacampiru ijmanacampirojj saractwa, asquïspawa jan casarasisaqui nayjam sarnakapjjañapa. Ucampis jupanacajj jan jucharu atipjirjamäpcchi ucanacajj casarasipjjpan. Asquiw casarasjjañajja juchampi atipjayasiñat sipana.\n Uqhamarus jumanacajj janiw ucanacac lurapctati, jan ucasti jumanacan ofrendanacama Diosajj jan catokjjatap laycusti jachañanacamampi, warariñanacamampiw Diosan altarapjja phokhantayapjjtajja. Ucatsti jisct'asisipcactawa: “¿Cunats uqhamäpacha?” sasa. Diosasti uñjaractamwa cuna arunactï warmimampi waynäcasin casarasisajj arscäyäta ucanaca jan phokhatamjja, uca laycu. ¡Jupasti juman warmimänwa, jumasti jupa sapampi jacañataquiquiw arsuraquïyätajja! ¿Janiti Diosasti panpachaniru mä janchini mä ajayuni tucuyapctamsti? Ucatsti ¿cunsa ucanacat Diosajj munpacha? ¿Janiti wawanacaman jacañanacapajj Diosaru loktatäñap muncpacha? ¡Uqhamasti jumanacpachat amuyasipjjam, janiraqui waynäcasin casarasipcta uca warminacamarojj sallkjapjjamti! Israel marcan take ch'aman Diosapasti siwa: “¡Jumanacpachat amuyasipjjam, janiraqui warminacamarojj sallkjapjjamti. Nayasti uñistwa cawquïri jaketejj warmipampi jaljtqui ucarojja, uqhamata jacäwipa k'añuchasi uca jach'a jucha lurasina!” sasa.\nAcasti mä uñacht'äwiwa: Mä casada warmejja leyirjamajj chachapa jacquipanacwa jupar catuyasiñapa. Chachap jiwjje ucapachajj warmejj librëjjewa leyitjja.\nSarjjapjjam, amuyt'apjjaraquim cuntejj uca arsüwejj sañ munqui uca. ‘Nayajj muntwa jumanacan qhuyapt'ayasirïpjjañama, janiw sacrificionacjja muncti.’ Janiraquiw asqui jakenacaru jawsiri jutcti jan ucasti juchararanacar arrepientisipjjañapataqui jawsiriw jutta —sasa.\nUqhamasti jupatejj yakha chachampi sarnakchejja chachapa jacasquipana ucajja, wachok juchwa luri, ucampis chachapatejj jiwatäjjchi ucapachajja, cuntejj leyejj sisqui ucatjja librëjjewa, jupasti yakha chachampi jan juchar purisajj casarasiscaraquispawa.\n Warminïstajja jan jaljtamti; jan warminïcstajja janiraqui warm thakamti. Casarasitamajja janiw juchäquiti. Mä tawakon casarasitapasa janiraquiw juchäquiti. Ucampis casadonacataquejj ch'amawa sarnakañajja, ucatpï nayajj muniristjja jan casarasipjjañapa, jan uqham llaquita sarnakasipcañapataqui.\n Ucjjarusti Tatitu Diosajj saraquïnwa: “Janiw walïquiti jaken sapaquïñapajja. Nayajj jupataquejj mayni jupampi chica jaquiri, uqhamaraqui yanapt'iri lurarapï” sasa. [19-20] Tatitu Diosasti lak'atwa take pampanquir animalanac luräna, uqhamarac jamach'inacsa; ucatsti jaken ucaruw apäna sutichañapataqui. Jakesti sutinac uscüna take uywañ animalanacarojja, take jamach'inacaru, uqhamaraqui pampan utjir animalanacarusa, ucatsti uca sutimpipuniw kheparjjapjjäna. Ucampisa uca animalanacatjja janiraquiw cawquïrisa jakeru yanapt'irjamajj utjcänti. *** Ucatsti Tatitu Diosajj jakerojj mä jach'a iqui puriyäna, iquiñcamasti mä jaraphi apsüna ucatsti wasitatwa janchipjja jist'thapjjaraquïna. Uca jaraphitwa Tatitu Diosajj mä warmi luräna, ucatsti chacharuw uñstayaraquïna, chachasti uñjasinjja saraquïnwa: “¡Acapï chekpachansa janchejjat janchinejja, uqhamarac ch'aqhajjat ch'aqhanejja! Jupasti Warmi satäniwa, Diosajj chachat apsutap laycu” sasa. Ucatpï chachajj awquipsa, taycapsa jaytjjanejja, warmipampi mayachasjjañataqui, panpachanisti mä sapa jakequïpcaspasa uqhamäpjjaniwa.


Daniel 11 - Holy Bible [Aymara Bible 1997] - (Dan 11)\n“Nayasti juparojj ch'amañcharaquïyätwa yanaparaquïyätwa, cunapachatejj Media sat orake apnakeri Darío reyejj mä mara apnakcän ucapacha.\nJichhasti cunatejj chekapäqui ucwa uñacht'ayäma: “Persia marcarusti quimsa reyinacaw apnakascani, ucanac khepasti yakha reyiraquiw sartani, jupasti sinti kamiriraquïniwa, mayni quimsa reyinacat sipansa. Cunapachatejj uqhama kamiri cancañapampi wali munañanipuni tucjjani ucapachasti, take kamir cancañapampiwa Grecia marcataquejj sayt'ani.\nUca khepatsti yakha reyiraquiw apnakani, jupasti wali nuwasiriraquïniwa, jupan reinopasti jach'aru tucutaraquïniwa, cuntejj muncani ucwa luraraquini.\nCunapachatejj jupajj suma utjnokatäjjani, ucapachaw jupan reinopajj t'unjata uqhamaraqui pusiru t'akjata uñjasiraquini. Uca reyin munañanïñapasti janiraquiw wawanacaparu churatäcaniti, uqhamarusa reinopajj janiw nayrjama wali ch'amanïcjjaniti, niyaquejjay t'akanokata uñjaschinejja, ucatsti yakhanacaraquiw jupa lanti apnakjjapjjaraquini.\n“Aynachanquiri reyisti wali ch'amanïniwa, ucampisa generälanacapatjja mayniw juc'ampi ch'amani tucuraquini jupat sipansa, orakenacapsti mä jach'a reinoruw tucuyaraquini.\nMä kawkha maranac pasjjepansti uca paninejj mä suma arust'äwiruw mantapjjani; aynach tokenquiri reyisti phuchapwa churaraquini amstanquir reyin warmipäñapataqui, uqhamat uca pä marcanac taypinjja sumancañajj utjañapataquipuni. Ucampisa uca amtäwejj janiw phokhascaniti, uca warmejja, uqhamaraqui wawapasa, chachapasa, uywatanacapasa jiwarayataw uñjasipjjani.\nUcampisa familiapatjja mayniw amstanquiri ejercitorojj nuwantani, ucatsti reyin utapwa catuntasini, soldadonacapaw atipjasin take apnakapjjaraquini.\nUqhamarusa, diosanacaparojj Egiptoruw apasjjani, metalat lurat diosanacapa, cunanacatejj korita, kollketa, wali jila alani yänacapas utjqui ucanacampi chica.\nUca pä marcajj mä kawkha maranaca jan nuwasisa jacasasti, alayanquir reyiw nuwantañ munaraquini aynachanquir marcaru, ucampisa kheparu cuttayataquëjjaniwa.\n“Ucampisa amstanquiri reyin yokanacapasti guerrasiñataquejj mä jach'a ch'amani ejército sartayapjjaraquini. Uca yokanacapatjja mayniw aynach toker jutantani, uca marcaru catuntañataqui t'unjayañataqui, cunjämatejj jawir umajj walja mantejj uqhamaw soldadonacapajj mantanipjjaraquini, ucatsti wasitatwa aynach tokenquiri reyin utaparojj nuwantapjjaraquini.\nUca amstanquir ejerciton nuwasiñapasti, aynach tokenquiri reyirojj walpun colerayani, uca aynacha tokenquir reyejj colerataw uca amstat jutir ejercitompi nuwasiri misturaquini, ucatsti k'alwa atipjaraquini.\nUqham atipjatapasti, uñisirinacapan waljani jiwaratapatsa uca reyirojj wali jach'achasiyaraquini, ucampisa jupan munañanïñapajj janiw wiñayataquïcaniti.\nAmstanquir reyisti wasitatwa yakha ch'amani ejército sartayaraquini, nayrïri ejercitot sipansa juc'ampi ch'amani, mä cawkha maranacatsti wasitatwa aynach tokerojj nuwantaraquini mä ch'amani, suma waquicht'ata ejercitompi.\n“Cunapachatejj take ucanacajj lurascani ucapachasti, waljaniraquiwa aynach tokenquiri reyitaqui sayt'asipjjani. Ucanac taypinsti mä cawkhani ñankha lurir israelita jakenacas utjaraquiniwa, cunjämatejj unañchäwin uñacht'ayatäcän uqhamarjama, ucampisa aynacht'apjjaquipuniniwa.\nAmstanquiri reyisti jutasinjja, uca marca muytatjja mä jach'a perkanac waquicharaquini uca marcar catuntañataqui. Janiw aynach tokenquiri ejerciton wali ch'amani soldadonacas uca uñisirin soldadonacapan jutatapjja suyt'ayapcaniti.\nUca t'unjiri jutiristi, atipjatanacampejj cuntejj jupajj muncani ucwa luraraquini, janiw qhitisa jupampi nuwasirejj utjcaraquiniti, ucasti uca Suma Orakenwa kheparapjjani, cunanactejj jupajj jicjjatcani take ucanaca t'unjasa.\nUqhamarusa waquichasiraquiniwa, cunanacatejj aynach toke orakenacan utjqui take ucanaca catuntasiñataqui; ucataquisti aynach tokenquir reyimpejj mä arust'äwiruw mantaraquini, uqhamarus uca reyirojj phuchapwa warmipäñapataqui churaraquini, uqhamat uca reino t'unjañataqui, ucampisa amtatanacapajj janiw phokhascaniti.\nUca khepatsti kota tokenquiri marcanacaruwa nuwantaraquini, uca marcanacatsti waljaniw amparaparu jalt'apjjaraquini; ucampisa mä generalaw uca p'enkachäwirojj tucjani, amstanquir reyirusti mä p'enkwa tucjaraquini.\nUcqhatwa reyejj marcapan utanacaparu sarjjaraquini, ucampisa mä jan walt'añampiw jiquintasini, ucansti jiwayataw uñjasiraquini, ucatsti uca reyitjja janiw mayampsa ist'ascjjaniti.\n“Konuñaparusti yakha reyiw kont'asiraquini, ucasti mä impuesto apthapirwa qhitaniraquini, uqhamat reinopajj wali kamiri tucuñapataqui. Ucampisa mä kawkha juc'a urunacarusti jiwayataw uñjasiraquini, ucampisa janiw nuwasiñana jiwayatäcaniti.\n“Uca khepatsti yakharaquiw apnakani. Uca jakerusti janiraquiw reyïñapas waquiscasapänti, sinti jisc'achcaya jakeraquïniwa, jan wali amtäwinacapa imantasaw sallkjañanacampi reyit utt'asini.\nQhitinacatejj jupataqui sayt'apcani ucanacarusti k'alwa t'unjaraquini, arust'äwiru mantatäcän ucan jilïriparusa jiwayaraquiniwa.\nCawquïrinacatejj jupampi mä suma arust'äwi lurapcän ucanacarusa sallkjaraquiniwa, juc'a jakenïcchini ucasa jupajj atipjaraquiniwa.\nJan amtat horasaruraquiwa, ucsa provincianacan suma orakenacaparojj mantani, ucatsti cuntejj nayra awquinacapajj jan lurapcänsa ucanacwa luraraquini, cuntejj jupanacajj guerran jicjjatanipcatayna uca kamir cancañanacapsti soldadonacaparuw laquintaraquini cawquïri marcanacatejj wali suma perkantatäpqui uca marcanacar nuwantañataquiw wali amtaraquini, ucampisa ucajj juc'a urunacataquiquïniwa.\n“Ch'amaparu, uqhamaraqui jan ajjsariri chuymaparu alcatasisajja aynach tokenquiri reyiruw nuwantaraquini wali jach'a ejercitopampi yanapt'ayasisa. Aynachanquiri reyisti jan ajjsarasaraquiw guerrarojj sarantani, mä jach'a ch'amani ejercitompi, uqhamaraqui walja soldadonacampi; ucampisa jupajj sallkjataw uñjasini, janiraquiw uñisiripan ejercitop contrajj sayt'asiñ puedcaniti.\nQhitinacarutejj jupajj pachpa mesapan mank'añataqui jawsaycäna, ucanacaw juparojj aynacht'ayapjjani, ejercitopasti t'unjataw uñjasiraquini, soldadonacapatsti waljaniraquiw jiwarapjjani.\nUcapachasti panpacha reyiw purapat ñankha lurasiña amtäwimpiquipuni pachpa mesaru kont'asipjjani, ucatsti jupanaccamaw c'ari arunacampi c'arintasipjjani, ucampisa janiw maynis amtatanacapjja phokhapcaraquiniti, horasajj janïra purincatap laycu.\nAmstanquir reyisti marcaparuw cutt'jjaraquini, guerran catuntancataynas take uca yänacap apt'ata, ucatsti kollana arust'äwi tokeraquiw sayt'ani; amtäwinacapsti phokharaquiniwa, ucatsti orakeparuw cuttawayjjaraquini.\nCunapachatejj horasajj purinjjani ucapachasti, soldadonacapjja wasitatwa aynach tokenquiri reino catuntasiñ ant'ani, ucampisa jichhajja janiw pasïrinjama atipjcaniti.\nEjercitopasti inti jalanta tokenquir ejercitompi nuwantataw uñjasini, uca ejercitosti barconacat apanitäniwa. Uqhamasti ajjsarañan phokhantatäsinjja jaltjjapjjaquiniwa. Ucapachasti amstanquir ejerciton reyipajj uca kollan arust'äwjjaruw take colerasiñapjja samarayasini, qhitinacatejj uca arust'äwi toke sayt'apcaraquïna juparu sirviñataqui ucanacamp chica.\n“Soldadonacapasti templorusa, suma perkanacaparusa, ñankhachapjjaraquiniwa, sapa uru sacrificio loktasiñäqui ucsti suyt'ayjjaraquiniwa, uca chekarusti mä ajjtascaña luräwinaca lurapjjani, uqhamat Diosan yänacapa taquisisa.\nReyisti, suma koña arunacapampiw qhitinacatejj uca arust'äwi toke sayt'apcän ucanacarojj juparu jakcattayasiñ munani, ucampisa Diosar munir marcajj sumwa sayt'asini, uqhamaraqui uca jan walt'añanaca jutipanjja sayt'asipjjaraquiniwa.\nUca marcanquiri jach'a yatiñani jakenacasti walja jakenacaruw yatichapjjani, ucampisa janc'aquiraquiw jupanacarojj jiwarayapjjani, ninaruw naqhantayapjjaraquini, uqhamaraqui take cunanacapatejj utjcän ucanacsa lunthatjapjjaraquiniwa, jaya marcanacaru apasin esclavo tucuyapjjaraquini. Ucasti mä kawkha urunacataquiquiw lurasiraquini.\nCunapachatejj uñisitäña horasajj purincani ucapachasti mä juc'a yanapwa catokapjjaraquini, ucampisa waljaniraquiw jupanacarojj jakcattapjjani jan uñisitäña laycuqui.\nQhitinacatejj marcaru yatichapcän ucanacasa, uñisitaw uñjasipjjaraquini, jupanacasti yant'ataw uñjasipjjaraquini, k'omachataraqui, chekaparu tucuyataraqui, cuna tucuy horasatejj puriniñapäcäna ucacama.\n“Amstanquir reyisti cuntejj jupajj munqui ucwa luraraquini cunjämatejj jupajj sinti jach'a jach'a tucqui uqhamäniwa, take diosanacatsa jilïrïcaspas uqhamwa amuyasiraquini, cheka Diosataquisti cunayman jan wali arunacwa arsuraquini, take cunas jupataquejj asquiruw mistsuni, Diosajj jupataqui mutuyäwipa puriyancani uca horascama, cuntejj Diosajj amtcani ucasti phokhasiniwa.\nAca reyisti janiraquiw yäkcaniti nayra awquinacapan diosanacaparojja, warminacajj yupaychapcäna uca diosanacarus janiw yäkcaraquiniti, janiw cawquïri yakha diosanacarus yäkcaraquiniti, jupajj take uca yakha diosanacatsa jilt'atätapa amuyasitap laycu.\nUcampisa cawquïri diosatejj ch'ama churir satäqui uca diosarusti yupaycharaquiniwa; nayra awquinacapajj uca diosaru jan yupaychapjjatap laycu, uca diosarusti loktaraquiniwa kori, kollke, suma kalanaca, uqhamaraqui jila alani yänacampi.\nUca sayt'asiña chekanac arjjatañataquisti, yakha diosaru yupaychiri jakenacwa jawsayaraquini; take qhitinacatejj uca reyiru yupaychapqui ucanacarusti wal jach'añcharaquini, wali suma jach'a luräwinacaruw ucharaquini, oraksti mä wajjt'asiñäcaspas uqhamwa ucanacarojj churaraquini.\n“Cunapachatejj tucuyan horasapajj purinjjani ucapachasti, aynachanquir reyejj amstanquir reyirojj nuwantaraquiniwa; ucampisa uca amstanquir reyejj mistunisinjja, mä jach'a thayäcaspas uqhamaw aynachanquir reyi tokejj sartaraquini, uca marcsti guerran nuwasiñ carronacampi, caballeriampi, walja soldadonacampi, walja barconacampiw chhaktayaraquini.\nSuma Orake sisqui ucarusti mantaraquiniwa, ucansti walja jakenacaruw jiwarayaraquini, ucampisa Edom, uqhamaraqui Moab marcanquirinacasti khespipjjaraquiniwa, uqhamaraqui Amón orakenquirinacasa.\nEjercitopasti yakha marcanacar cunaw mantaraquini, janiraquiw Egiptosa ucatjja khespcaniti.\nKorit lurata, kollket lurat yänacwa apasjjaraquini, Egipto marcan take kamir cancañapsa apasjjaraquiniwa; ucjjarusti janc'aquiw Libia, uqhamaraqui Etiopía marcanacarojj wact'araquini.\nUcampisa inti jalsu toketa, uqhamaraqui amsta tokenacatwa yatiyäwinacajj juparojj puriniraquini, uca yatiyäwinacasti juparojj wali thoktasiyaraquini; uqhamasti jupajj sinti coleratapuniw misturaquini, walja jakenaca jiwarayañ chuymampiraqui.\nUcatsti campamentopjja jach'a kotampi, uqhamaraqui Suma Oraken kollan kollupäqui uca taypiruw utt'ayasiraquini. Ucampisa uca pachparuw jiwañapa horasajj puriniraquini, janiraquiw qhitis jupar yanapt'irejj utjcaniti.


‘Aka mundpachana jachʼa Juezajj’ cheqaparuw taqe kunsa luri | Taman yatjjatañataki\n“Jupaw jiwasan arjjatirisajja; luräwipasa cheqaparakiwa, luratapasa cheqarakiwa” (DEU. 32:4).\nCANCIÓN: 112, 89\n¿Ina chʼusat tʼaqesktan ukhajj kunjamsa Miqueas 7:7 qellqata amtañajj yanaptʼistaspa?\n¿Ina chʼusat tʼaqesktan ukhajj kunjamsa Proverbios 19:3 qellqata amtañajj yanaptʼistaspa?\n¿Ina chʼusat tʼaqesktan ukhajj kunjamsa Mateo 18:15 qellqata amtañajj yanaptʼistaspa?\n1. Jehová Diosajj cheqaparuw taqe kunsa lurani sasaw Abraham chachajj confiyäna, ¿kunatsa ukham sistanjja? (Aka janankir dibujo uñjjattʼäta).\n“JUMAJJ aka mundpachana jachʼa Juezätawa, ¿janiti cheqaparu uñjkäta?” (Gén. 18:25). Diosar taqe chuyma serviri Abraham chachajja, Diosajj Sodoma, Gomorra markanakarojj cheqaparuw juchañchani sasaw confiyäna. “Jehová Diosajj janipuniw suma jaqenakarojj jan wali jaqenakampi chikajj jiwaraykaniti” sasaw confiyarakïna. 400 maranak qhepatjja, Jehová Diosajj jupa pachpat parlkasajj akham sänwa: “Jupaw jiwasan arjjatirisajja; luräwipasa cheqaparakiwa, luratapasa cheqarakiwa. Jupasti cheqapa Diosawa, janiw jupanjja kunatejj jan cheqapäki ukajj utjkiti, ¡jupasti cheqapawa, askirakiwa!” sasa (Deu. 31:19; 32:4).\n2. ¿Kunatsa Jehová Diosajj cheqaparupuniw taqe kunsa luri sistanjja?\n2 ¿Jehová Diosajj kunatï cheqapäki ukakpun lurani sasajj kunatsa Abrahamajj confiyäna? Jehová Diosajj cheqapa Diosawa. Kunatï cheqapäki ukpunwa Jupajj luri, cheqañchaña wakiski ukhas cheqaparjamapuniw juchañcharaki. Bibliajj akham siwa: “Tatitojj askimpir cheqapampiruw munasi” sasa (Sal. 33:5).\n3. Kuna jan walinakas jichhürunakan uñjasi, uk qhanañchtʼma.\n3 Jehová Diosajj cheqaparupuniw taqe kunsa luri uk yatiñajj wal chuymachistu. Ukampis akapachanjja janiw ukham cheqapar lurasjjeti. Sañäni, awisajj ina chʼusat juchañchataw yaqhepajj carcelankapjje, ukhamarak carcelan jiwañapataki juchañchatas uñjasipjje. Awisajj walja maranak carcelan llawintatäjjapjje ukhakiw ADN ukat pruebanaka lurasajj jan juchanïtap yatisjje, carcelatsa mistjjapjjaraki. Ukham jan walinakajj wal chuym usuyistu, awisajj colerasiraksnawa. Cristianonakarojj yaqha jan walinakaw jukʼamp chuym ustʼayarakistaspa, ¿ukajj kunäpachasa?\nDIOSAN TAMAP TAYPINA\n4. ¿Mä cristianon Jehová Diosar confiyatapajj kunjamsa yantʼat uñjasispa?\n4 Cristianonakajj akapachan ina chʼusat tʼaqesiñanaka utjatap yattanwa. Ukampis awisajja, tama taypin jan walinakas utjkaspa, jan ukajj jiwas kikpas ina chʼusat taman tʼaqesksna ukhamwa amuysna. Ukham pasaspa ukhajja, qhawqsa Jehová Diosar confiytan ukaw yantʼat uñjasispa. Ukhaman uñjasisajja, ¿kunsa lurañäni? ¿Jehová Diosat jitheqtjjañäniti?\n5. ¿Tama taypin jan walinak uñjasajj kunatsa jan aynachtʼañasäki?\n5 Juchararätas laykojja, taqeniw pantjasirïtanjja. Ukatwa awisajj taman jan wal lurapjjestaspa, jan ukajj jiwas kikpas maynir jan wal luraraksna (1 Juan 1:8). Ukham jan walinakas awisajj taman paskchejja, Diosar taqe chuyma servirinakajj janiw aynachtʼapkiti ni jitheqtapkisa. Jehová Diosajj Biblia taypiw sum ewjjtʼistu, ukaw jilat kullakanakan jan wal luratpachas tamat janipun jitheqtañatak yanaptʼistu (Sal. 55:12-14).\n6, 7. ¿Kuna jan walinsa mä jilatajj taman uñjasïna, ukat kunjam chuymanïñas jupar yanaptʼäna?\n6 Willi Diehl jilatan experienciapat parltʼañäni. Khä 1931 maranjja, Berna (Suiza) markankir Betelanwa servïna. 1946 maranjja, Nueva York (Estados Unidos) markankir Galaad Escuelaruw sararakïna. Qhepatsti, tamanak tumptʼirjamaw Suiza markan Diosar servirakïna. Willi Diehl jilatajj experienciapan akham siwa: “Mayo 1949 maranjja, Suiza markankir sucursalaruw casarasiñ amtaskta sasin yatiyayäta” sasa. Sucursal sarayiri jilatanakajj akham sapjjataynawa: “Kuna lurañanaktï Diosan markapan katoqkta ukanak taqpach apaqapjjäma, precursor regularatakwa Diosar servïta” sasa. Jilatajj akham saskakiwa: “Janiw taman discursonak arstʼayapkitänti. Waljaniw tamat jaqsutäpkiristsa ukham uñjapjjetäna, janirakiw aruntapkitänsa” sasa.\n7 Ukham jan walin uñjasisajja, ¿kunsa Willi Diehl jilatajj luräna? Jupajj akham siwa: “Bibliarjamajja casarasiñajj janiw juchäkänti, uk yatisipkayätwa. Ukatwa oración taypejj Jehová Diosar jukʼampi jakʼachasipjjayäta, ukatsti Juparuw confiyapjjayäta” sasa. Casarasiñarojj kunjamsa Jehová Diosajj uñji uk tiempompiw jilatanakajj sumpach amuyapjjäna. Ukatsti, Diehl jilatarojj taqpach privilegionakapwa kuttʼayjjapjjäna. Ukham jan walin uñjaskasas janipuniw jitheqtkänti, ukatwa Jehová Diosajj ukham bendicïna. * ¿Jiwasatï ukham jan walin uñjasisänjja kunsa lurasäna? ¿Pacienciampi aguantasat Jehová Diosan askichañap suyarakisänti? Jan ukajj ¿jiwaspachpar atinisisati askichañ munasäna? (Pro. 11:2; Miqueas 7:7 liytʼañataki).\n8. ¿Kunatsa jiwasasa jan ukajj yaqhas ina chʼusat tʼaqeskaspa ukham amuyasajj pantjassna?\n8 Tama taypin jan walis utjkaspa ukham amuyasajja, awisajj pantjasnawa. ¿Kunatsa ukham sistanjja? Juchararätas laykojj jiwasakiw janis walïkaspa ukham amuysna. Jan ukajj kunas pasaski uk janiw sumpach yatksnati. Amuyatasajj cheqäpasa janisa kunatejj pasaski uka toqetjja Jehová Diosaruw yanaptʼa mayiñasa, confiyañasaraki, janipuniw Jupat jitheqtañasäkiti. Ukaw Jehová Diosar jan juchañchañatak yanaptʼistani (Proverbios 19:3 liytʼañataki).\n9. ¿Aka yatichäwinsa jutïr yatichäwinsa khitinakatsa yatjjataskañäni?\n9 Nayra tiempon Diosan servirinakapat khitinakas jan walin uñjasipjjäna uk kimsa toqet yatjjataskañäni. Aka yatichäwinjja Abraham chachan allchhipan wawapat José waynat yatjjataskañäni, ukhamarak kuna jan walsa jilanakapajj jupar lurapjjäna uk yatjjatañäni. Jutïr yatichäwinjja, kunjamsa Jehová Diosajj Acab reyir uñjäna, apóstol Pedrojj Antioquía de Siria markan kunansa pantjasïna ukanakwa yatjjataskañäni. Uka kimsanit yatjjatkasajja, kunjamsa Jehová Diosat jan jitheqtañatakisa Jupampi sum apasiskakiñatakis yanaptʼistu ukwa amuytʼañasa, yamas ina chʼusatsa jan wal lurapkistaspa ukham amuyasktan ukhajj jukʼampwa kunjamsa yanaptʼistu uk amuytʼañasa.\nJOSÉ WAYNAJJ INA CHʼUSAT TʼAQESÏNA\n10, 11. 1) ¿Joseajj kuna jan walinakansa uñjasïna? 2) ¿Joseajj carcelan llawintatäkäna ukhajj kunsa luräna?\n10 Jehová Diosar taqe chuyma servir Josearojj jaqenakaw ina chʼusat tʼaqesiyapjjäna. Ukampis pachpa jilanakap jan wal lurapkäna ukaw jukʼamp chuym usuyäna. Joseajj 17 maranïkäna ukhaw jilanakapajj katuntasin esclavot aljapjjäna. Ukhamatwa Egiptor apatäjjäna (Gén. 37:23-28; 42:21). Uka jaya markanjja, uywiripan warmipar violañsa munkaspa ukham kʼarintapjjäna, ukatsti cheqapunit juchani janicha uk jan sum yatjjatasaw carcelar jistʼantayapjjäna (Gén. 39:17-20). Joseajj 13 maranakaw esclavjamasa, carcelansa tʼaqesïna. ¿Josean ukham aguantatapat kunsa yateqassna? ¿Jilat kullakanakajj jan wal lurapjjestaspa ukhajj kunjamsa Josean experienciapajj yanaptʼistaspa?\n11 Joseajj carcelankaskäna ukhajja, Faraonan coperonakapan jefepajj carcelankarakïnwa. Mä arumajja uka coperojj samkasïnwa, uka samkapajj kamsañsa muni uk Jehová Diosan yanaptʼapampiw Joseajj qhanañchäna. Uka samkaparjamajja, coperorojj carcelat mistjjasajj mayampwa Faraonar sirvïta sasaw qhanañchäna. Ukatsti, Joseajj kuna jan walinsa uñjasïna ukwa uka jaqer yatiyäna. Kuntï Joseajj siskäna ukhamarak kuntï jan siskäna ukanakat wal yateqassna (Gén. 40:5-13).\n12, 13. 1) ¿Joseajj amukiti carcelan tʼaqesïna? 2) ¿Kunsa Joseajj coperoru jan awiskäna?\n12 (Génesis 40:14, 15 liytʼañataki). Joseajj “hebreonakan oraqepatwa lunthatanipjjetu” sänwa. Ukhamasti janiw juchapat ukham tʼaqeskänti. Jupa kikparakiw ina chʼusatwa juchañchapjjetu sasin qhanañchäna. Ukatwa nayat Faraonar parläta sasin copero jaqer mayïna. ¿Kuna amtampis uk mayïna? Jupajj akham sänwa: “Aka cheqat nayar apsuñapataki” sasa.\n13 ¿Joseajj uka tʼaqesiñat mistuñatakejj janit kunsa lurkpachäna? Josearojj jilanakapaw jan wal lurapjjäna, Egipto markansa ina chʼusatwa tʼaqesïna, ukatwa yanaptʼa mayiñatakejj Faraonan coperopar kunanakas pasäna ukanak sum yatiyäna. Bibliarjamajja, Joseajj uka jaqerusa Faraonarusa, khitinakas esclavot aljantanipjjäna uk janiw siskänti. Kunapachatï jilanakapajj Egiptor jutasin Joseampi sumankthapipkäna ukhajja, Faraonajj sumwa uka jilanakapar katoqäna, Egipton jakapjjañapatakis oraqe churäna, ukatsti “kawkïritejj sumäki ukwa manqʼapjjarakini” sasaw säna (Gén. 45:16-20).\nMaynimp jan waltʼayasisin yaqhanakar awisañajj ninjamaw wal aqtaspa. (14 tʼaqa uñjjattʼäta).\n14. Taman jan wal lurapjjestaspa ukhajja, ¿kunas jan walinak jan parlañatakejj yanaptʼistaspa?\n14 Mä cristianotï taman jan walsa lurapkaspa ukham amuyaschejja, janiw mayninakar awisañapajj wakiskaspati. Cheqas jilïr irpirinakaru yanaptʼa mayiñapawa, ukhamarak maynir jan wal lurir uñjasas yatiyañapawa (Lev. 5:1). Awisajja, jan jachʼa juchäki ukhajja, jupanakakiw sum parltʼas askichapjjañapa, janiw mayninakar awisañajj wakiskiti ni jilïr irpirinakarusa (Mateo 5:23, 24; 18:15 liytʼañataki). Ukhamanakan uñjasisajj Biblian ewjjtʼanakaparjam lurañäni, Jehová Diosatsa janipun jitheqtañäniti. Awisajj jan walsa lurapkistaspa ukhamwa amuyassna, ukampis qhepatakwa ukham amuyatasajj jan cheqätap amuyasiraksna. Ukham pasaspa ukhajja, uka toqet mayninakar awissna ukhajj jukʼampi jan walïspawa. Amtapuniñäni, jan walsa lurapkistaspa ukham amuyatasajj cheqäpasa janisa, jan wal parlatasajj janiw kuns askichkaniti. Jehová Diosar taqe chuyma serviñäni, jilat kullakanakatsa janipun jan walinak parlañäniti, ukhamatwa jan pantjaskañäniti. “Juch jan luras jakki uka” jaqet parlkasajj Salmo qellqerejj akham sänwa: ‘Jaqe masipar janiw kʼarintkiti, jilaparus ñanqha janiw lurkiti, uta jakʼa masiparus janiw jiskʼachkiti’ sasa (Sal. 15:2, 3; Sant. 3:5).\nKUNAS JUKʼAMP WAKISKIREJJA UK AMTAPUNIÑÄNI\n15. ¿Jehová Diosampi sum apasitapajj kunjamsa Josear yanaptʼäna?\n15 ¿Kunsa José waynat yateqasiraksna? 13 maranak jan walin uñjasisajja, kunjamtï Jehová Diosajj jan walinak uñjkänjja ukham uñjarakïna (Gén. 45:5-8). Joseajj janipuniw ukham jan walinakan uñjasitapat Jehová Diosar juchañchkänti. Kuna jan walinaktï lurapkäna ukanak Joseajj janis armkchïnjja, janiw colerataki sarnaqerïkänti. Mayninakan pantjasipjjatapatsa, jan wal lurapjjatapatsa janipuniw Jehová Diosat jitheqtkänti, ukaw jukʼamp wakiskirejja. Ukhamatwa kunjamsa Diosajj jan walinak askichi uk uñjawayi, jupasa familiapasa Diosan bendicionapwa katoqawäpjjaraki.\n16. Tama taypin ina chʼusat tʼaqesiñanak utjaspa ukajja, ¿kunatsa Jehová Diosar jukʼampi jakʼachasiñasa?\n16 Jiwasajj ukhamarakiw Jehová Diosampi sum apasitasjja wali askit uñjañasa. Jilat kullakanakasan pantjasitanakapajj janipuniw Jehová Diosat jitheqtayañapäkistuti (Rom. 8:38, 39). Tama taypintejj ina chʼusat tʼaqesiñanakajj utjani ukhajja, Joseat yateqasis janipun Jehová Diosat jitheqtapjjañäniti. Jan waltʼäwinakarojj kunjamtï Jehová Diosajj uñjki ukham uñjapjjañäni. Biblian qellqatäki ukarjam jan waltʼäwinak askichañatak chʼamachasktan ukhajja, Jehová Diosaw yanaptʼitani sas confiyañaw wakisi. Jupaw jan walinak tiempoparu ukhamarak amtaparjam askichani.\n‘AKA MUNDPACHAN JACHʼA JUEZAR’ CONFIYAPJJAÑÄNI\n17. ¿Kunjamsa ‘mundpachana jachʼa Juezar’ confiyatas uñachtʼaysna?\n17 Akapachan jakkasajja, jan walinakan uñjasikipuniñäniwa. Awisajj jumasa jan ukajj khitirutï uñtʼkta ukajj taman ina chʼusatwa tʼaqesispa. Uk uñjasajj janiw Jehová Diosat jitheqtañasäkiti (Sal. 119:165). Jan ukasti Jehová Diosatakjam sarnaqañatakiw chʼamachasiñasa, juparuw confiyañasa, yanaptʼapsa mayisiñasaraki. Amtapuniñäni pantjasirïtas laykojj jiwasakiw janis walïkaspa ukham amuysna. Ukhamanakanjja, Joseatwa yateqasiñasa, jan walinaksa janiw maynit parlañasäkiti. Ukaw jukʼamp jan walinak jan utjañapatakejj yanaptʼistani. Ukatsti, jiwas pachpar confiyasiñat sipansa Jehová Diosaruw confiyañasa, Jupaw uka jan wali askichani sasaw pacienciampi suyañasa. Ukham lurañäni ukhajja, Josearjamaw Jehová Diosajj sum uñjistani, Jupan bendicionapsa katoqarakiñäni. ‘Mundpachan jachʼa Juezaw askichaskani’, Jupajj taqe kunsa cheqaparjamapuniw uñji, ‘luratanakapajj cheqapawa’ (Gén. 18:25; Deu. 32:4).\n18. ¿Kunsa jutïr yatichäwin yatjjataskañäni?\n18 Nayra tiempon Jehová Diosan servirinakapajj kuna jan walinakampis ina chʼusat tʼaqesiyata uñjasipjjäna uka toqetwa jutïr yatichäwin yatjjataskañäni. Uka yatichäwinjja altʼat chuymanïñasa, perdonirïñasa kunjamsa Jehová Diosat yateqasisin taqe kunsa cheqapar uñjañatak yanaptʼistu ukwa yatjjataskañäni.\n^ tʼaqa 7 Willi Diehl jilatan experienciapajja, La Atalaya noviembre 1, 1991 maran mistkäna uka revistan “Jehová es mi Dios, en quien de veras confiaré” siski uk uñjjattʼäta.


Aymara, Dramas: Piece 022 – Mä nina carrotjja alajj pacharu 7 | Waters of Life for Children\nHome -- Aymara -- Perform a PLAY -- 022 (Chariot of fire to heaven 7)\n22. Mä nina carrotjja alajj pacharu 7\n¿Amtastati Elías profetar wali thakhatapata cawquïrtejj cuent-t’apjjsma ucata? Chhaktatapajja jan amuycañapinïnwa.\nParliri: “Eliseo, jumajj suma amigopächïtajjaya. ¿Yat-tati cawqhanquis Elíasajja?”\nEliseo: “Jis, nayajj yattwa.”\nParliri: “Cusisitjamaquïtawa. Yatiña munayiata.”\nEliseo: “Elíasajj cunjams capap ucht’asïna, take ucjja sum amtasiscactwa. Arctañ amtasiwayta. Jupajj janiw muncänti, ucampis janiw kewt’ayascti. Thaqhinjja Diosan qhitatanacampiw jict’asipjjta qhitinacatejj sapjjetänjja: ‘¿Yattati jichurujja khepa urujjewa Elíasajj jumampïtapa?’”\nParliri: “¿Llacthapistati uc ist’asina?”\nEliseo: “Nayajj uc yatjjayätwa uqhqmaraqui ucatjja jan parljjapjjamti sasaw sista. Inti jals tokeruw sarasipcayäta. Cunapachatejj Jordán jawir lacaru puripjjtjja, janiw cuna puentes pasañataqui utjcänti. Elíasajj capotep apjjarusina, may rolltatäna ucampiw umarojj jawk’anti. Amuyam, Jawirajj jaljtiwa uqhamatjja wañ pasawayapjjta.”\nParliri: “¿Chekati cunti sïscta ucajja?”\nEliseo: “Jisa, nayajj ucancascayätwa. Diosan jach’atapata uqhamarac ch’amanïtapata wali muspharatayätwa, qhitisa uqham milagonaca luraspa t’uqha jakenac toke.\nSarcasïnjja Diosat parlasipcäquiyätwa. Ucatsti maya muspharcayapiniwa pasi. Mä nina carrow alajj pachat juti nina caballonacampi. Jan arunipiniwa uñjta cunjamasa Elíasajja carror maqhatawayi ucatsti Diosan jan uñjcaya pacharuw sarawayjje. Arttwa juparu, ucampis janiw juc’ampi uñjjti. Diosajj Elíasarojj uqham muspharcañwa alajj pacharu apasiwayjje.”\nParliri: “Ucatwa janejj qhitis catjjaspati. Yuspagara Eliseo, jïsctanaca arusjjatatamata. Jan amuycañajja khanañchasjjewa.”\nJiwañampijja cawqhansa jacañajja tucusjjewa. Ucampisa janiw cunjamsa uqhamaraqui cuna pachasa jacañasajj tucusjjani ucati anchäqui, jan ucasti cawqhancañanisa ucjjarujja ucaw juc’ampejja. Elíasajj diosampiwa, cuna laycutejj Diosampiw jacawayi. Diosajj siwa mä cheka Bibliana: Qhititï jacäwin Jesusar jutqui ucajja, Diosamp chict’at wiñay jacañaniwa; qhititejj jacawipan jan Jesusanïqui ucasti, janiw uca wiñay jacañanïquiti.\nJutirinjja cuentt’amawa cunjams Pedrojj Jesusamp jacañjj kalltawayatayna.\nUñstirinaca: Parliri, Eliseo\nPage last modified on February 27, 2019, at 07:12 AM | powered by PmWiki (pmwiki-2.2.140)


RuNet Echo · Global Voices Aymarata\nGlobal Voices RuNet Echo ukanx Ruso arun Internet ukan uraqpachan markachirinakatak amuyt'apxi ukat uñt'ayapxi.\nWali aski isturyanaka Ta RuNet Echo\nRussia: Jaqiw Kuk'akïxi\nAka uraqpachan Rusia-x suma jilt'anak churatawa, ukat jaqi juk'akïtapax jach'a suypacharuw llakisïwayi, kunawsatti Unión Soviética-n jan walt'atapat Rusia-ruw jan uraqipar arxatirin jaytaspa.\nRussia: Jach'a Markpachan Inak Nuwt'asïwin Nayrar Sartäwipat Qhananchasiwayi\nAka uraqpachan sapa kutiw Rusia-nkir inak nuwt'asirinakax wali sumat uñt'atapxi. Jach'a markan jakasirinakan yatiyirinakapax amuyt'ayiw kunatti mä uñicht'äwix pulitikamp inak nuwt'asiñamp mayachthapitawa, kunjamati Rusia-n Alexander Karelin-an uñanchäwayata.\nEuropa Central y del Este3 Chinuqa phaxsi 2016\nEuropa Central y del Este20 Chinuqa phaxsi 2012\nEuropa Central y del Este14 Lapaka phaxsi 2011\nIsturyanaka Ta RuNet Echo\nInusintinaan urup amtkasin 1 uru qasawi phaxsinx walja markanakanaw amtapxi, ukhamakipanx ministerio de Asuntos Exteriores de Rusia uksanx sawkt'asiwayataynawa.\n31 maratw Chernóbil markanx mayamp qhanirinakax naktayasïna\nBielorrusia 1 Llamayu phaxsi 2017\nQasawi chika phaxsitx mä tama polakunkir jaqinakaw Pripyat sutin armat markar qhantayapxäna.\nBarack Obama jupan mara phuqhäwipat tarjetas ukham uñacht'äwi, Jisk'achasiñ aruti?\nEuropa Central y del Este 6 Lakan phaxsi 2014\nMä qutu waynanakax embajada de Estados Unidos, Moscú uksan uta patxaruw mistupxatayna ukat mä pankart warkatanipxatayna, estadounidense jilïr irpirin 53 mara phuqhawipat sawkasisa. Ukax mä jisk'achaw uñacht'äwiapchati?\nRusia markanxa: Jilïr irpirimp Twitterampix achakump phisimpjamäpxiwa\nEuropa Central y del Este 31 Willka kuti phaxsi 2014\nMachaq patrunanak Kremlin ukhamarak Twitter tuqina. Moscú markax demanda uk Twitter uksan qillqawayi ukat mä victoriaw Rusia markatak sasin sawayi.\nEuropa Central y del Este 20 Achuqa phaxsi 2013\nPä editores ukanakaw puestunakap jaytjawayxapxi pusi uru saraqatat achuqa phasit aka 2013 maranxa: Mikhail Kotov uka jilir periodista ruso jaytjawayxiwa Gazetaru ukan irnaqañxa ukhamarakiw Alexey Vorobiev ukax janirakiw jilir irnaqirikiti Kommersant FM uka medio de comunicación tuqinxa, kunatix Kommersant uka tuqir aka radio afiliyatarakiwa.